open-index/open-wikipedia-markdown huggingface dataset:
ಚಾರಿವಾರಿ (ಅಲಂಕಾರಿಕ ಸರ)

[thumb|240x240px|ಒಂದು "ಶ್ರೇಷ್ಠ"  ಚಾರಿವಾರಿ. ಮಧ್ಯದಲ್ಲಿ ನರಿ ಮೂಗು, [ರತ್ನದ ಕಲ್ಲು|ಅಮೂಲ್ಯ ಕಲ್ಲುಗಳು, ರಾಪ್ಟರ್ ಪಂಜ ಮತ್ತು "ಶೆರ್ಗ್ರಾಬರ್ಲ್" (ಮೋಲ್ ಪಾವ್) ಅಪ್ಪರ್ ಬವೇರಿಯಾ, ೨೦ ನೇ ಶತಮಾನ]]

**ಚಾರಿವಾರಿ** ಎಂಬುದು ಜರ್ಮನಿಯ ಬವೇರಿಯಾದಲ್ಲಿ ಜನಪ್ರಿಯವಾಗಿರುವ ಒಂದು  ಆಭರಣವಾಗಿದೆ. ಘನವಾದ ಬೆಳ್ಳಿಯ ಅಥವಾ ಬೆಳ್ಳಿಯ ಲೇಪಿತ ಸರಪಳಿಯಿಂದ ತಯಾರಿಸಲ್ಪಟ್ಟ ಇದನ್ನು ರತ್ನದ ಕಲ್ಲುಗಳು, ನಾಣ್ಯಗಳು, ಪದಕಗಳು, ಕೊಂಬು ಮತ್ತು ವಿವಿಧ ಪ್ರಾಣಿಗಳ  ದೇಹದ ಸಣ್ಣ ಸಣ್ಣ ಭಾಗಗಳನ್ನು ಬಳಸಿ ಮಾಡಲಾಗುತ್ತದೆ.

## ಮೂಲ ಮತ್ತು ಬಳಕೆ 
ಚಾರಿವಾರಿ ಎಂಬ ಹೆಸರು ಲ್ಯಾಟಿನ್‌ನ *ಕ್ಯಾರಿಬೇರಿಯಾ* ಎಂಬ ಪದದಿಂದ ಬಂದಿದೆ. ಇದರರ್ಥ "ಅವ್ಯವಸ್ಥೆ" ಅಥವಾ "ಹುಚ್ಚು".  "ಪೆಂಡೆಮೋನಿಯಂ" ಅಥವಾ "ಗದ್ದಲ" ಎಂದೂ ಇದು ಅರ್ಥವನ್ನು ನೀಡುತ್ತದೆ.

ಬವೇರಿಯಾದ ಪುರುಷರು  ಚಾರಿವಾರಿಯ ಬೆಲ್ಟ್‌ ಅನ್ನು ತಮ್ಮ ಲೆಡರ್ಹೋಸನ್‌ನಲ್ಲಿ ಧರಿಸುತ್ತಾರೆ. ಚಾರಿವಾರಿಯು ಸಾಂಪ್ರದಾಯಿಕ ಆಭರಣವಾಗಿ ಅಥವಾ ಯಶಸ್ವಿ ಬೇಟೆಗೆ ತಾಯಿತವಾಗಿ ಉಪಯೋಗಿಸಲ್ಪಡುತ್ತಿತ್ತು. ಇದು ಬಹುಶಃ ಒಂದು ಸರದಿಂದ ಅಭಿವೃದ್ಧಿಗೊಂಡಿದೆ, ಅದರಿಂದ ಬೇಟೆಯಾಡುವ ವಸ್ತುಗಳ ಜೊತೆ ಅದನ್ನು ನೇತುಹಾಕಲಾಗುತಿತ್ತು. ಇದನ್ನು ಖರೀದಿಸಲು ಸಾಧ್ಯವಿಲ್ಲ. ಅದಕ್ಕಾಗಿ ಇದನ್ನು ಎಚ್ಚರಿಕೆಯಿಂದ ಸಂರಕ್ಷಿಸಲಾಯಿತು ಮತ್ತು ಒಂದೇ ಕುಟುಂಬದಲ್ಲಿ ತಲೆಮಾರುಗಳಿಂದ ವರ್ಗಾಯಿಸಲಾಯಿತು. ಕೆಲವು ಹಳೆಯ ಚಾರಿವಾರಿಗಳು ೧೦,೦೦೦ ಯುರೋಗಳಷ್ಟು (ಸುಮಾರು £೮,೭೭೦) ಮೌಲ್ಯವನ್ನು ಹೊಂದಿವೆ. ಮಹಿಳೆಯರ ಸರವನ್ನು ಸಾಮಾನ್ಯವಾಗಿ "ಎರ್ಬ್ಸ್ಕೆಟೆನ್" ನಿಂದ ತಯಾರಿಸಲಾಗುತ್ತದೆ ಮತ್ತು ತಾಲಿಸ್ಮೆನ್ ನಿಂದ ಅಲಂಕರಿಸಲಾಗುತ್ತದೆ.
thumb|ಚಾರಿವಾರಿ ಅರಿಜೋನಾ-ಶೈಲಿ

ಚಿತ್ರ:Charivari_mit_acht_Anhaengern.JPG|alt=Traditional Charivari - silver chain with pendants|ಸಾಂಪ್ರದಾಯಿಕ ಚಾರಿವಾರಿ - ಪೆಂಡೆಂಟ್‌ಗಳೊಂದಿಗೆ ಬೆಳ್ಳಿ ಸರಪಳಿ
ಚಿತ್ರ:Charivarie_Nutria_Gebiss_sauzahn_bergkristall_Wildsau_kralle_huf_ametist_vogel.JPG|alt=Charivari with many adornments|ಅನೇಕ ಅಲಂಕಾರಗಳಿಂದ ಕೂಡಿದ ಚಾರಿವಾರಿ
ಚಿತ್ರ:Charivari_massing.jpg|alt=Charivari with silver coins from the 19th and early-20th century from Bavaria, Baden and Prussia, including a commemorative coin of King Ludwig II of Bavaria| ಬವೇರಿಯಾ,ಬಾಡೆನ್ ಮತ್ತು ಪ್ರಶ್ಯ ೧೯ ನೇ ಮತ್ತು ೨೦ ನೇ ಶತಮಾನದ ಆರಂಭದಲ್ಲಿ ಬೆಳ್ಳಿ ನಾಣ್ಯದೊಂದಿಗೆ ಚಾರಿವಾರಿ. ಇದನ್ನು ಬವೇರಿಯಾದ ರಾಜ ಲುಡ್ವಿಗ್ IIರ ಸ್ಮರಣಾರ್ಥ ಅಲ್ಲಿನ ನಾಣ್ಯಗಳನ್ನು ಬಳಸಿ ತಯಾರಿಸಲಾಗಿದೆ.
ಚಿತ್ರ:Moderner-Charivari.jpg|alt=Modern charivari worn on jeans| ಜೀನ್ಸ್‌ ಮೇಲೆ ಧರಿಸಿರುವ ಆಧುನಿಕ ಚಾರಿವಾರಿ

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಆಭರಣಗಳು
ಕಾಮಥ

ಕಂಬೋಜ ರಾಜ ಕಾಮಥನನ್ನು ಮಹಾಭಾರತ ಯುದ್ಧದಲ್ಲಿ ಭಾಗವಹಿಸಿದ್ದ ಪ್ರಮುಖ ಕ್ಷತ್ರಿಯರಲ್ಲಿ ಒಬ್ಬನೆಂದು ಉಲ್ಲೇಖಿಸಲಾಗಿದೆ. 

## ಉಲ್ಲೇಖಗಳು 
*

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಮಹಾಭಾರತದ ಪಾತ್ರಗಳು
ವೃಷಭಾನು

**ವೃಷಭಾನು** ಇವನನ್ನು **ಬ್ರೂಷಭಾನು** ಎಂಬ ಮತ್ತೊಂದು ಹೆಸರಿನಿಂದಲೂ ಕರೆಯಲಾಗುತ್ತದೆ. ಹಿಂದೂ ಧರ್ಮಗ್ರಂಥಗಳ ಪ್ರಕಾರ ಇವನು ಯಾದವ ಮುಖ್ಯಸ್ಥ. ಇವನನ್ನು ರಾಧೆಯ   ತಂದೆ ಎಂದು ಹೇಳಲಾಗುತ್ತದೆ. ರಾಧೆಯು ಕೃಷ್ಣ ದೇವರ ಮುಖ್ಯ ಪತ್ನಿ ಮತ್ತು ದ್ವಾಪರ ಯುಗದಲ್ಲಿ ಲಕ್ಷ್ಮಿ ದೇವಿಯ ಅವತಾರವೆಂದು ಪರಿಗಣಿಸಲಾಗಿರುತ್ತದೆ.

ಪದ್ಮ ಪುರಾಣದಲ್ಲಿ, ವೃಷಭಾನು ಬರ್ಸಾನದ ಮುಖ್ಯಸ್ಥನಾಗಿರುತ್ತಾನೆ ಮತ್ತು ೧೦ ಲಕ್ಷ ಗೋವುಗಳ ಮಾಲೀಕರಾಗಿದ್ದನು. ರಾಜ ಸುಚಂದ್ರನಾಗಿ ತನ್ನ ಹಿಂದಿನ ಜನ್ಮದಲ್ಲಿ, ವೃಷಭಾನು, ದ್ವಾಪರ ಯುಗದಲ್ಲಿ ಲಕ್ಷ್ಮಿಯ ತಂದೆಯಾಗಲು ದೇವತೆಯಾದ ಬ್ರಹ್ಮನಿಂದ ವರವನ್ನು ಪಡೆದುಕೊಂಡನು ಎಂಬುದಾಗಿ ಹೇಳಲಾಗುತ್ತದೆ.

## ದಂತಕಥೆ 
### ವರಮಹಾಲಕ್ಷ್ಮಿ 
ಅವನ ಹಿಂದಿನ ಜನ್ಮದಲ್ಲಿ, ವೃಷಭಾನುವಿಗೆ ಸುಚಂದ್ರ ಎಂಬ ಹೆಸರಿನಿಂದ ಕರೆಯುತ್ತಿದ್ದರು.  ಅವನು ದಕ್ಷ ಪ್ರಜಾಪತಿ ಅವರ ಮೊಮ್ಮಗಳಾದ ಕಲಾವತಿಯನ್ನು ವಿವಾಹವಾಗುತ್ತಾನೆ. ಕಲಾವತಿಯೊಂದಿಗೆ ದೀರ್ಘಕಾಲ ವೈವಾಹಿಕ ಸಂಬಂಧವನ್ನು ಹೊಂದಿದ್ದನು. ನಂತರದ ದಿನಗಳಲ್ಲಿ ಸುಚಂದ್ರನು ತನ್ನ ಕೌಟುಂಬಿಕ ಜೀವನದಿಂದ ನಿವೃತ್ತನಾಗಿ ಅಗಸ್ತ್ಯ ಋಷಿಯ ಆಶ್ರಮಕ್ಕೆ ತೆರಳಿದನು. ಆದರೆ  ತನ್ನ ಪತಿಯಿಂದ ಪರಿತ್ಯಕ್ತಳಾದ ಕಾರಣ ಕಲಾವತಿ ಅಳಲು ಪ್ರಾರಂಭಿಸಿದಾಗ,  ಬ್ರಹ್ಮನು ಆಕೆಗೆ ತನ್ನ ಮುಂದಿನ ಜೀವನದಲ್ಲಿ ತನ್ನ ಗಂಡನೊಂದಿಗೆ ಮರುಜನ್ಮ ಪಡೆಯುವುದಾಗಿ ವರವನ್ನು ನೀಡಿದನು.  ಅವರಿಬ್ಬರಿಗೂ ಲಕ್ಷ್ಮಿ ದೇವಿ (ರಾಧೆ)ಯನ್ನು ತಮ್ಮ ಮಗಳಾಗಿ ಪಡೆಯುವ ವರವನ್ನು ನೀಡಿದನು.

### ರಾಧೆಯ ತಂದೆ 
ಬ್ರಹ್ಮನ ವರದ ಪ್ರಕಾರ, ರಾಜ ಸುಚಂದ್ರನು ದ್ವಾಪರ ಯುಗದ ಕಾಲದಲ್ಲಿ ವ್ರಜ ಭೂಮಿಯಲ್ಲಿ ರಾಜ ವೃಷಭಾನು ಆಗಿ ಮರುಜನ್ಮ ಪಡೆಯುತ್ತಾನೆ. ಆತನು ಕೀರ್ತಿದಾ (ಕಲಾವತಿ)ಳನ್ನು ವಿವಾಹವಾಗುತ್ತಾನೆ. ರಾಧೆ ಅವರ ಮಗಳಾಗಿ ಜನಿಸುತ್ತಾಳೆ.

ಬೇರೆ ದಂತಕಥೆಯ ಪ್ರಕಾರ, ರಾಧೆಯ ಪುರ್ನಜನ್ಮದ  ಕಥೆಯು ಲಕ್ಷ್ಮಿ ಮತ್ತು ಸೀತೆಯನ್ನು ಹೋಲುತ್ತದೆ. ರಾಜ ವೃಷಭಾನು ಕೊಳಕ್ಕೆ ಸ್ನಾನ ಮಾಡಲು ಹೋದಾಗ, ಆ ಕೊಳದಲ್ಲಿ ಕಮಲದ ಹೂವಿನ ಮೇಲೆ  ಒಂದು ಹೆಣ್ಣು ಮಗುವನ್ನು ನೋಡುತ್ತಾನೆ ಹಾಗ ವೃಷಭಾನು ಆ ಹೆಣ್ಣು ಮಗುವನ್ನು ತನ್ನ ಮನೆಗೆ ಕರೆದುಕೊಂಡು ಬರುತ್ತಾನೆ. ಆ ಹೆಣ್ಣು ಮಗುವಿಗೆ ರಾಧಾ ಎಂದು ನಾಮಕರಣ ಮಾಡುತ್ತಾನೆ ಮತ್ತು ಅದನ್ನು ವೃಷಭಾನು ಮತ್ತು ಕೀರ್ತಿದಾ ತಮ್ಮ ಮಗಳಾಗಿ ಸ್ವೀಕರಿಸುತ್ತಾರೆ.

## ಇದನ್ನೂ ನೋಡಿ 
* ಭೀಷ್ಮಕ
* ಜನಕ.
* ನಂದ (ಹಿಂದೂ ಧರ್ಮ)

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಹಿಂದೂ ಪುರಾಣ
ಘೃತಾಚಿ

**ಘೃತಾಚಿ** ಹಿಂದೂ ಪುರಾಣಗಳಲ್ಲಿ ಪ್ರಮುಖವಾದ ಅಪ್ಸರೆ. ಅವಳು ತನ್ನ ಸೌಂದರ್ಯ, ದೈವಿಕತೆ ಮತ್ತು ಅನೇಕ ಪುರುಷರ ಆಕರ್ಷಣೆಯಾಗಿ ಮತ್ತು ಅವರ ಮಕ್ಕಳ ತಾಯಿಯಾಗಿ ಹೆಸರುವಾಸಿಯಾಗಿದ್ದಾಳೆ.

## ಸಾಹಿತ್ಯ 
ಮಹಾಕಾವ್ಯಗಳು, *ರಾಮಾಯಣ* ಮತ್ತು *ಮಹಾಭಾರತಗಳು* ಮತ್ತು *ಪುರಾಣಗಳು* ಸೇರಿದಂತೆ ಅನೇಕ ಹಿಂದೂ ಧಾರ್ಮಿಕ ಗ್ರಂಥಗಳಲ್ಲಿ ಘೃತಾಚಿ ಕಾಣಿಸಿಕೊಳ್ಳುತ್ತಾಳೆ. ಆಕೆ *ದೈವಿಕ* ಅಪ್ಸರೆ ವರ್ಗಕ್ಕೆ ಸೇರಿದವಳು ಎಂದು ವಿವರಿಸಲಾಗಿದೆ.ಭಾರತೀಯ ಚಂದ್ರನ ಕ್ಯಾಲೆಂಡರ್‌ನಲ್ಲಿ ಒಂದು ತಿಂಗಳಾದ ಕುಂಭದ ಅಧ್ಯಕ್ಷತೆ ವಹಿಸುತ್ತಾಳೆ. ಋಷಿಗಳು, ಗಂಧರ್ವರುಗಳು (ಆಕಾಶ ಸಂಗೀತಗಾರರು), ದೇವತೆಗಳು (ದೇವರುಗಳು) ಮತ್ತು ರಾಜರು ಸೇರಿದಂತೆ ಪುರುಷರನ್ನು ಮೋಹಿಸುವ ಅವಳ ಚಾಣಾಕ್ಷತೆಯನ್ನು ಧರ್ಮಗ್ರಂಥಗಳು ವಿವರಿಸುತ್ತವೆ.

*ವಾಮನ ಪುರಾಣದ* ಪ್ರಕಾರ, ಘೃತಾಚಿಯು ಒಮ್ಮೆ ದೇವತೆಗಳ ವಾಸ್ತುಶಿಲ್ಪಿ ವಿಶ್ವಕರ್ಮನೊಂದಿಗೆ ವಾಸಿಸುತ್ತಿದ್ದಳು ಮತ್ತು ಚಿತ್ರಾಂಗದೆ ಎಂಬ ಮಗಳನ್ನು ಹೊಂದಿದ್ದಳು. ವಿಶ್ವಕರ್ಮನು ತನ್ನ ಮಗಳನ್ನು ಬೇರೆಯವರು ಮದುವೆಯಾಗುವುದನ್ನು ನಿಷೇಧಿಸುತ್ತಾನೆ. ಇದರಿಂದಾಗಿ ಅವನಿಗೆ ಮಗ ಹುಟ್ಟುವವರೆಗೂ ಅವನು ವಾನರ (ಮಂಗ) ಆಗಿರುವಂತೆ ಶಾಪಗ್ರಸ್ತನಾಗುತ್ತಾನೆ. ಘೃತಾಚಿ ನಳನಿಗೆ ಜನ್ಮ ನೀಡುವ ಮೂಲಕ ಅವನನ್ನು ಬಿಡುಗಡೆ ಮಾಡುತ್ತಾನೆ, ನಂತರ ಅವನು ರಾಮ ದೇವರಿಗೆ ಸಹಾಯ ಮಾಡುತ್ತಾನೆ. *ಬ್ರಹ್ಮ ವೈವರ್ತ ಪುರಾಣವು* ಅನೇಕ ಮಿಶ್ರ-ಜಾತಿಗಳ ಮೂಲವನ್ನು ಘೃತಾಚಿ ಮತ್ತು ವಿಶ್ವಕರ್ಮರ ಮಕ್ಕಳಿಗೆ ಆರೋಪಿಸುತ್ತದೆ.

ಘೃತಾಚಿಯು ಗಂಧರ್ವ ಪರ್ಜನ್ಯನನ್ನು ಪ್ರೀತಿಸುತ್ತಿದ್ದಳು ಮತ್ತು ವೇದಾವತಿ (ಅಥವಾ ದೇವಾವತಿ) ಎಂಬ ಮಗಳಿಗೆ ಜನ್ಮ ನೀಡಿದಳು. *ರಾಮಾಯಣದಲ್ಲಿ*, ಘೃತಾಚಿಯು ತಾತ್ಕಾಲಿಕವಾಗಿ ಅಜಕನ ಮಗನಾದ ಕುಶನಾಭ ರಾಜನ ಹೆಂಡತಿಯಾದಳು ಮತ್ತು ನೂರು ಹೆಣ್ಣು ಮಕ್ಕಳಿಗೆ ಜನ್ಮ ನೀಡಿದಳು, ಅವರನ್ನು ವಾಯು ದೇವರು ಮದುವೆಯಾಗಲು ಬಯಸಿದನು.

*ಮಹಾಭಾರತದ* *ಶಾಂತಿ ಪರ್ವ* ಮತ್ತು *ದೇವಿ ಭಾಗವತ ಪುರಾಣವು* ಋಷಿ ವ್ಯಾಸನು ಉತ್ತರಾಧಿಕಾರಿಯನ್ನು ಬಯಸುತ್ತಾನೆ, ಆದರೆ ಮದುವೆಯಾಗಲು ಇಷ್ಟವಿರಲಿಲ್ಲ ಎಂದು ಹೇಳುತ್ತದೆ. ಘೃತಾಚಿ ಗಿಳಿಯ ರೂಪ ತಳೆದು ಅವನ ಮುಂದೆ ಪ್ರತ್ಯಕ್ಷನಾಗುತ್ತಾಳೆ. ಅವಳನ್ನು ನೋಡಿದ ಋಷಿಯು ಬೆಂಕಿಯ ಕಡ್ಡಿಯ ಮೇಲೆ ಮೂಲಕ ಬೀಜವನ್ನು ಹೊರಸೂಸುತ್ತಾನೆ ಮತ್ತು ಅದರಿಂದ ಶುಕ ಎಂಬ ಮಗ ಜನಿಸಿದನು.

*ಮಹಾಭಾರತದ* *ಆದಿ ಪರ್ವದಲ್ಲಿ*, ಘೃತಾಚಿಯು ಗಂಗಾನದಿಯಲ್ಲಿ ಸ್ನಾನ ಮಾಡುವಾಗ ಭಾರದ್ವಾಜ ಋಷಿಯು ನೋಡುತ್ತಾನೆ ಎಂದು ನಿರೂಪಿಸಲಾಗಿದೆ. ಅವನು ಅವಳನ್ನು ನೋಡಿದ ನಂತರ ಲೈಂಗಿಕವಾಗಿ ಪ್ರಚೋದಿಸುತ್ತಾನೆ ಮತ್ತು ಗುಟ್ಟಿಯಲ್ಲಿ ಸ್ಖಲನ ಮಾಡುತ್ತಾನೆ. ಇದರಿಂದ  ದ್ರೋಣ  ಜನಿಸುತ್ತಾನೆ. ಇನ್ನೊಂದು ಬಾರಿ ಇದೇ ರೀತಿಯ ಘಟನೆ ನಡೆದಿದ್ದು, ಈ ಬಾರಿ ಶ್ರುತಾವತಿ ಎಂಬ ಹೆಣ್ಣು ಮಗಳು ಹುಟ್ಟಿದಳು ಎಂದು *ಶಲ್ಯ ಪರ್ವ* ತಿಳಿಸುತ್ತದೆ.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಅಪ್ಸರೆಯರು
ಶ್ವೇತಕೇತು

**ಶ್ವೇತಕೇತು** ಒಬ್ಬ ಋಷಿ. ಅವನನ್ನು ಚಾಂಡೋಗ್ಯ ಉಪನಿಷತ್ತಿನಲ್ಲಿ ಉಲ್ಲೇಖಿಸಲಾಗಿದೆ. ಆತನು, ಅರುಣಿ ಎಂಬ  ಹೆಸರು ಹೊಂದಿದ್ದ, ಜ್ಞಾನದ ಸರ್ವೋತ್ಕೃಷ್ಟ ಅನ್ವೇಷಕನನ್ನು ಪ್ರತಿನಿಧಿಸುತ್ತಿದ್ದ, ಉದ್ಧಾಲಕ ಎಂಬ ಋಷಿಯ ಮಗನಾಗಿದ್ದನು. ಉಪನಿಷತ್ತುಗಳು ಶ್ವೇತಕೇತು ಅಜ್ಞಾನದಿಂದ  ಸತ್ಯದ ಜ್ಞಾನದೆಡೆಗೆ ಪಯಣಿಸುವುದನ್ನು ವಿವರಿಸುತ್ತದೆ.

"ಹೆಂಡತಿ ತನ್ನ ಇಡೀ ಜೀವನದಲ್ಲಿ ಒಬ್ಬನೇ ಗಂಡನಿಗೆ ನಿಷ್ಠಳಾಗಿರುವ" ಅಭ್ಯಾಸವನ್ನು ಸೃಷ್ಟಿಸಿದ ಕೀರ್ತಿ ಶ್ವೇತಕೇತುವಿಗೆ ಸಲ್ಲುತ್ತದೆ.

ಶ್ವೇತಕೇತುವನ್ನು ಮೂರು ಪ್ರಮುಖ (ಮುಖ್ಯ) ಉಪನಿಷತ್ತುಗಳಲ್ಲಿ ಉಲ್ಲೇಖಿಸಲಾಗಿದೆ. ಅವುಗಳೆಂದರೆ ಬೃಹದಾರಣ್ಯಕ ಉಪನಿಷತ್ತು ಪರಿಚ್ಛೇದ ೬.೨.೧ ರಿಂದ ೬.೨.೮, ಚಾಂಡೋಗ್ಯ ಉಪನಿಷತ್ತು  ೫.೩ ಮತ್ತು ಕೌಸಿತಕಿ ಪರಿಚ್ಛೇದ ೧. ಚಾಂಡೋಗ್ಯ ಉಪನಿಷತ್ತಿನ ಹದಿನಾರು ಅಧ್ಯಾಯಗಳಲ್ಲಿ ೬ನೇ ವಿಭಾಗದಲ್ಲಿ ಶ್ವೇತಕೇತುವು  ಜ್ಞಾನವನ್ನು  ಸ್ವೀಕರಿಸುವ ಕುರಿತು ಹೇಳಲಾಗಿದೆ.

## ಮೊದಲ ಪುನರ್ಜನ್ಮದ ಕಥೆ 
ವೇದಗಳನ್ನು ಮತ್ತು  ಮಾನವ ಇತಿಹಾಸಕ್ಕೆ ತಿಳಿದಿರುವ ಎಲ್ಲಾ ಬರಹಗಳನ್ನು ಗಣನೆಗೆ ತೆಗೆದುಕೊಂಡರೆ ಪುನರ್ಜನ್ಮದ ಕುರಿತಾದ ಉಲ್ಲೇಖವು ಮೊದಲ ಬಾರಿಗೆ ಬಂದಿರುವುದು ಚಾಂಡೋಗ್ಯ ಉಪನಿಷತ್ತಿನಲ್ಲಿರುವ ಶ್ವೇತಕೇತುವಿನ ಕಥೆಯಿಂದ. ಕಥೆಯಲ್ಲಿ, ಶ್ವೇತಕೇತು ಅಧ್ಯಯನದ ನಂತರ ತನ್ನ ಮನೆಗೆ ಹಿಂದಿರುಗುತ್ತಾನೆ ಮತ್ತು ಅವನ ಬಾಲ್ಯದ ಸ್ನೇಹಿತರು ಮರಣಾನಂತರದ ಜೀವನದ ಬಗ್ಗೆ ಅವನು ತನ್ನ ಅಧ್ಯಯನದಲ್ಲಿ ಏನು ಕಲಿತಿದ್ದಾನೆ ಎಂದು ಕೇಳುತ್ತಾರೆ. ಅದಕ್ಕೆ ಅವನು ಅದು ತನ್ನ ಪಠ್ಯಕ್ರಮದ ಭಾಗವಲ್ಲ ಎಂದು ಉತ್ತರಿಸುತ್ತಾನೆ. ಅವರು ಶ್ವೇತಕೇತುವಿನ ತಂದೆಯನ್ನು ಕೇಳುತ್ತಾರೆ. ಅವರಿಗೂ ಅದು ತಿಳಿದಿರುವುದಿಲ್ಲ.  ಆದ್ದರಿಂದ ಅವರು ರಾಜನನ್ನು ಕೇಳುತ್ತಾರೆ, ಆತನು ತಾನು ಎಲ್ಲದರ ಬಗ್ಗೆ ತಿಳಿದವನು ಎಂದು ಹೇಳಿಕೊಳ್ಳುತ್ತಾನೆ ಮತ್ತು ಪುನರ್ಜನ್ಮದ ಪರಿಕಲ್ಪನೆಯನ್ನು ವಿವರಿಸುತ್ತಾನೆ. ರಾಜನು "ಇದು ಕ್ಷತ್ರಿಯ (ಯೋಧ ಮತ್ತು ಆಡಳಿತ ವರ್ಗ) ರಲ್ಲಿರುವ ಸಾಮಾನ್ಯ ನಂಬಿಕೆಯಾಗಿದೆ ಮತ್ತು ಈ ನಂಬಿಕೆಯಿಂದಲೇ, ಅವರು ತಮ್ಮ ಯುದ್ಧದಲ್ಲಿ ಧೈರ್ಯದಿಂದ ಹೋರಾಡುತ್ತಾರೆ" ಎಂದು ಹೇಳುತ್ತಾನೆ..

## ಉಲ್ಲೇಖಗಳು 
೧. ಪಾಲ್ ಧಾಮಸ್ ೧೯೬೦. ಕಾಮ ಕಲ್ಪ, ಆರ್ ದಿ ಹಿಂದೂ ರಿಚುಯಲ್ ಆಫ್ ಲವ್

## ಇದನ್ನೂ ಓದಿ 
*
* ಕಿಸಾರಿ ಮೋಹನ್ ಗಂಗೂಲಿ ಸಂಪುಟ ೧, ಸ್ಥಳ ೫೦೬೦ರ ಕೃಷ್ಣ ದ್ವೈಪಾಯನ ವ್ಯಾಸರ ಮಹಾಭಾರತ
* ಎಸ್. ರಾಧಾಕೃಷ್ಣನ್, *ಪ್ರಧಾನ ಉಪನಿಷತ್ತುಗಳು*
* ಶ್ರೀ ಅರಬಿಂದೋ, *ಉಪನಿಷತ್ತುಗಳು*.http://೧ ಶ್ರೀ ಅರಬಿಂದೋ ಆಶ್ರಮ, ಪಾಂಡಿಚೇರಿ. ೧೯೭೨

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಹಿಂದೂ ಪುರಾಣ
ಕಾಮ್ಯಕ ವನ

**ಕಾಮ್ಯಕ ವನ** ( ) ಇದನ್ನು ***ಕಾಮ್ಯಕ ಅರಣ್ಯ*** ಎಂದೂ ಕರೆಯುತ್ತಾರೆ. ಇದು ಹಿಂದೂ ಮಹಾಕಾವ್ಯ ಮಹಾಭಾರತದಲ್ಲಿ ಕಾಣಿಸಿಕೊಂಡಿರುವ ಒಂದು ಪೌರಾಣಿಕ ಅರಣ್ಯವಾಗಿದೆ. ಇದು *ಸರಸ್ವತಿ* ನದಿಯ ದಡದಲ್ಲಿದೆ.ಈ ವನದಲ್ಲಿಯೇ ಪಾಂಡವರು ತಮ್ಮ ವನವಾಸ ಮಾಡಿದ್ದರು. 

## ವಿವರಣೆ 
ಮಹಾಭಾರತದ ವನ ಪರ್ವದಲ್ಲಿ ಪಾಂಡವರು ತಮ್ಮ ವನವಾಸದ ಅವಧಿಯಲ್ಲಿ ಕಾಮ್ಯಕ ವನವನ್ನು ತಮ್ಮ ನಿವಾಸವಾಗಿ ಆರಿಸಿಕೊಂಡರು. ಈ ಅರಣ್ಯವು ಬಯಲು ಪ್ರದೇಶದಲ್ಲಿದ್ದು ಮೈದಾನ ಮತ್ತು ಪಕ್ಷಿಗಳಿಂದ ಆವೃತವಾಗಿದೆ.  ಇದೇ ಅವಧಿಯಲ್ಲಿ ಹಲವಾರು ಋಷಿಗಳು ಈ ಕಾಡಿನೊಳಗೆ ತಪಸ್ಸು ಮಾಡುತ್ತಿದ್ದರೆಂದು ವಿವರಿಸಲಾಗಿದೆ. ವಿದುರ ಮತ್ತು ಸಂಜಯ ವನವಾಸದ ಸಮಯದಲ್ಲಿ ಕಾಮ್ಯಕ ವನದಲ್ಲಿ ಪಾಂಡವರನ್ನು ಭೇಟಿಯಾದರು. ಹಿಂದೂ ಮಹಾಕಾವ್ಯದಲ್ಲಿ ರಾಜಕುಮಾರರು ಈ ಕಾಡಿನೊಳಗೆ ನಾರದ ಮತ್ತು ಮಾರ್ಕಂಡೇಯರಂತಹ ವ್ಯಕ್ತಿಗಳನ್ನು ಭೇಟಿಯಾದರು ಎಂದು ಹೇಳಲಾಗಿದೆ. 

## ಸಾಹಿತ್ಯ 
### ಮಹಾಭಾರತ 
ಮಹಾಭಾರತದಲ್ಲಿ ಪಾಂಡವರು ಕಾಮ್ಯಕ ವನವನ್ನು ತಲುಪಲು ಮೂರು ಹಗಲು ಮೂರು ರಾತ್ರಿ ಪ್ರಯಾಣ ಮಾಡಿದ್ದಾರೆ ಎಂದು ವಿವರಿಸಲಾಗಿದೆ. ಅವರ ಆಗಮನದ ನಂತರ, ಭೀಮನು ಕಿರ್ಮಿರಾ ಎಂಬ ರಾಕ್ಷಸನನ್ನು ಕೊಂದನು.  ದುರ್ಯೋಧನನು ಭೀಮನನ್ನು ಕೊಲ್ಲಲು ಹಲವಾರು ಹಂತಕರನ್ನು ಕಳುಹಿಸಿದನು, ಆದರೆ ಯಾವುದೇ ಪ್ರಯೋಜನವಾಗಲಿಲ್ಲ. ಹಿಡಿಂಬಿ ಎಂಬ ರಾಕ್ಷಸಿಯು ಭೀಮನನ್ನು ಪ್ರೀತಿಸುತ್ತಾಳೆ ಮತ್ತು ತನ್ನ ಸಹೋದರ ಹಿಡಿಂಬನು ಅವನನ್ನು ಕಬಳಿಸುವನೆಂದು ಹೆದರಿ ಓಡಿಹೋಗುವಂತೆ ಒತ್ತಾಯಿಸಿದಳು. ಹಿಡಿಂಬ ಮತ್ತು ಭೀಮನ ನಂತರದ ಸಂಘರ್ಷದಲ್ಲಿ ಪಾಂಡವರು ವಿಜಯಶಾಲಿಯಾದರು. ಅವನು ಹಿಡಿಂಬಿಯನ್ನು ತನ್ನ ಹೆಂಡತಿಯಾಗಿ ಸ್ವೀಕರಿಸಿದನು ಮತ್ತು ಅವಳಿಂದ ಘಟೋತ್ಕಚ ಎಂಬ ಮಗನನ್ನು ಪಡೆದನು. ಅವನ ಮಗನ ಜನನದ ನಂತರ, ಭೀಮ ಮತ್ತು ಅವನ ಸಹೋದರರು ಏಕಚಕ್ರ ಪ್ರದೇಶಕ್ಕೆ ಪ್ರಯಾಣ ಬೆಳೆಸಿದರು. 

ಋಷಿ ವ್ಯಾಸರೊಂದಿಗಿನ ಸಂಭಾಷಣೆಯ ನಂತರ, ಯುಧಿಷ್ಠಿರ ಮತ್ತು ಅವನ ಸಹೋದರರು ದ್ವೈತವನದಿಂದ ಕಾಮ್ಯಕವನಕ್ಕೆ ಮರಳಿದರು ಮತ್ತು ಬಿಲ್ಲುಗಾರಿಕೆಯನ್ನು ಅಭ್ಯಾಸ ಮಾಡಿದರು, ವೇದಗಳನ್ನು ಪಠಿಸಿದರು ಮತ್ತು ಬ್ರಾಹ್ಮಣರು ಮತ್ತು ಪಿತೃಗಳನ್ನು ಪೂಜಿಸಿದರು ಎಂದು ವಿವರಿಸಲಾಗಿದೆ.  ಈ ಅವಧಿಯಲ್ಲಿ ಘಟೋತ್ಕಚನು ಅವರೊಂದಿಗೆ ವಾಸಿಸುತ್ತಿದ್ದನು. ಅರ್ಜುನನ ಯೋಗಕ್ಷೇಮದ ಬಗ್ಗೆ ಯುಧಿಷ್ಠಿರನಿಗೆ ಭರವಸೆ ನೀಡಲು ಇಂದ್ರನಿಂದ ಋಷಿ ಲೋಮಶನನ್ನು ಕಳುಹಿಸಲಾಯಿತು ಮತ್ತು ಹಲವಾರು ಪವಿತ್ರ ಸ್ಥಳಗಳಿಗೆ ಭೇಟಿ ನೀಡಲು ತೀರ್ಥಯಾತ್ರೆ ಕೈಗೊಳ್ಳಲು ದೇವತೆಯಿಂದ ರಾಜಕುಮಾರನನ್ನು ಪ್ರೋತ್ಸಾಹಿಸಲಾಯಿತು.  

ಹಿಂದಿರುಗಿದ ಅರ್ಜುನನ ಜೊತೆ ಮತ್ತೆ ಕಾಡಿಗೆ ಆಗಮಿಸುತ್ತಾನೆ. ಈ ಅವಧಿಯಲ್ಲಿ ಅವರು ಕೃಷ್ಣ ಮತ್ತು ಬ್ರಾಹ್ಮಣರೊಂದಿಗೆ ವಾಸಿಸುತ್ತಿದ್ದರು.  ಈ ಸಮಯದಲ್ಲಿ ಸಿಂಧು ಸಾಮ್ರಾಜ್ಯದ ರಾಜ ಜಯದ್ರಥನು ಶಾಲ್ವ ರಾಜ್ಯಕ್ಕೆ ಹೋಗುವ ದಾರಿಯಲ್ಲಿ ಕಾಮ್ಯಕವನದ ಮೂಲಕ ಹಾದುಹೋದನು. ಅವನು ದ್ರೌಪದಿಯನ್ನು ಅಪಹರಿಸಲು ಪ್ರಯತ್ನಿಸಿದನು, ಆದರೆ ಪಾಂಡವರು ಆಕೆಯನ್ನು ರಕ್ಷಿಸಿದರು. ತಮ್ಮ ವನವಾಸದ ಹನ್ನೆರಡನೆಯ ವರ್ಷದಲ್ಲಿ, ಪಾಂಡವರು ಅಂತಿಮ ಬಾರಿಗೆ ಕಾಮ್ಯಕ ವನವನ್ನು ತೊರೆದು ದ್ವೈತವನಕ್ಕೆ ಮರಳಿದರು. 

## ಸಹ ನೋಡಿ 
* ಮಹಾಜನಪದ

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಮಹಾಭಾರತ
ಪುಲೋಮನ

**ಪುಲೋಮ** ಎಂದೂ ಹೆಸರುವಾಸಿಯಾದ ಇವನ ಪೂರ್ಣ ಹೆಸರು **ಪುಲೋಮನ**. ಹಿಂದೂ ಪುರಾಣದ ಪ್ರಕಾರ ಈತನು   ದಾನವರ ಜನಾಂಗದಲ್ಲಿನ ಮುಖ್ಯಸ್ಥರಲ್ಲಿ ಒಬ್ಬನೆಂದು ಹೆಳಲಾಗಿದೆ. ಅವನ ಪೂರ್ವಜರು ಋಷಿಗಳಾಗಿದ್ದರು ಆ ಋಷಿಯ ಹೆಸರು ಕಶ್ಯಪ ಮತ್ತು ಅವನ ಪತ್ನಿಯ ಹೆಸರು ಧನು ಎಂದು ಹೇಳಾಗಿದೆ. ಪುಲೋಮನು ತನ್ನ ಮಗಳಾದ ಶಚಿಯನ್ನು ಇಂದ್ರನಿಗೆ ಕೊಟ್ಟು ಮದುವೆ ಮಾಡಿದನು.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಹಿಂದೂ ಪುರಾಣ
ಚೊರೆ

ಚೊರೆ ಅಥವಾ ***ಹೋಲಿಗಾರ್ನಾ*** ಎಂಬುದು ಗೋಡಂಬಿ ಮತ್ತು ಸುಮಾಕ್ ಕುಟುಂಬದ ಅನಾಕಾರ್ಡಿಯೇಸಿ ಉಪಕುಟುಂಬದ ಮರಗಳ ಒಂದು ಕುಲ. ಅವು ಭಾರತ, ಬಾಂಗ್ಲಾದೇಶ ಮತ್ತು ಇಂಡೋ-ಚೀನಾದಲ್ಲಿ ನೈಸರ್ಗಿಕವಾಗಿ ಬೆಳೆಯುತ್ತವೆ. ಇದು ವಿಷಕಾರಿ ಮರವಾಗಿದ್ದು, ಇದನ್ನು ಸಂಪರ್ಕಿಸಿದರೆ, ಇದು ಚರ್ಮವನ್ನು ರಾಸಾಯನಿಕವಾಗಿ ಕಿರಿಕಿರಿಗೊಳಿಸುತ್ತದೆ ಮತ್ತು ಬದಲಾಯಿಸಲಾಗದ ಚರ್ಮದ ಹಾನಿಗೆ ಕಾರಣವಾಗುತ್ತದೆ. ಈ ಮರವನ್ನು ಸುಟ್ಟಾಗ ಬರುವ ಹೊಗೆಯು ಅಪಾಯಕಾರಿಯಾಗಿ ದ್ದು ನಿಷ್ಕ್ರಿಯಗೊಳಿಸುವ ಗುಣ ಹೊ೦ದಿದೆ.  ಭಾರತದ ಪಶ್ಚಿಮಘಟ್ಟಗಳಲ್ಲಿ ಕ೦ಡುಬರುವ ಪ್ರಭೇದ ಹೊಲಿಗಾರ್ನಾ ಅರ್ನೋಟಿಯಾನಾ.

*ಸಸ್ಯಗಳ ಪಟ್ಟಿ* ಮತ್ತು ಜೀವಕೋಶದ ಪಟ್ಟಿಗಳು ಸುಮಾರು ೭ ಸ್ವೀಕೃತ ಪ್ರಭೇದಗಳನ್ನು ಗುರುತಿಸಿದರೆ, *ವಿಶ್ವದ ಸಸ್ಯಗಳು ಆನ್ಲೈನ್*  ೯ ಸ್ವೀಕೃತ ಪ್ರಭೇದವನ್ನು ಹೊಂದಿದೆಃ 

* ಹೋಲಿಗಾರ್ನಾ ಅಲ್ಬಿಕಾನ್ಸ್ Hook.f.
* *ಹೋಲಿಗರ್ನಾ ಅರ್ನೋಟಿಯಾನಾ* Hook.f.
* *ಹೋಲಿಗರ್ನಾ ಬೆಡ್ಡೋಮಿ* Hook.f.Hook.f.
* ಹೋಲಿಗಾರ್ನಾ ಕಾಸ್ಟಿಕಾ  (ಡೆನ್ಸ್ಟ್. ಓಕೆನ್) 
* *ಹೋಲಿಗರ್ನಾ ಫೆರುಗಿನಿಯಾ* ಮಾರ್ಚಂಡ್
* *ಹೋಲಿಗರ್ನಾ ಗ್ರಾಹಮಿ*  (ವೈಟ್ ಕುರ್ಜ್) 
* *ಹೋಲಿಗಾರ್ನಾ ಹೆಲ್ಫೇರಿ* Hook.f.Hook.f.
* *ಹೋಲಿಗರ್ನಾ ಕುರ್ಜಿ* ರಾಜರಾಜ.
* ಹೋಲಿಗರ್ನಾ ನಿಗ್ರಾ ಬೌರ್ಡ್.ಬೋರ್ಡ್.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಕರ್ನಾಟಕದ ಸಸ್ಯಗಳು
ಅಯೋ ಡೈ

**ಅಯೋ ಡೈ** (*Áo dài*) ಎಂಬುದು ಆಧುನೀಕರಿಸಿದ ಯೆಟ್ನಾಮೀಸ್ ರಾಷ್ಟ್ರೀಯ ಉಡುಪಾಗಿದ್ದು, ರೇಷ್ಮೆ ಪ್ಯಾಂಟ್‌ಗಳ ಮೇಲೆ ಧರಿಸಿರುವ ಉದ್ದನೆಯ ಸ್ಪ್ಲಿಟ್ ಟ್ಯೂನಿಕ್ ಅನ್ನು ಒಳಗೊಂಡಿರುತ್ತದೆ. ಇದು ಪುರುಷರು ಮತ್ತು ಮಹಿಳೆಯರಿಗೆ ಫಾರ್ಮಾಲ್‌ವೇರ್ ಆಗಿ ಕಾರ್ಯನಿರ್ವಹಿಸುತ್ತದೆ.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* History of the Vietnamese Long Dress
* The Evolution of the Ao Dai Through Many Eras, Gia Long Alumni Association of Seattle, 2000
* Vietnam: Mini-Skirts & Ao-Dais. A video that shows what the women of Saigon wore in 1968

ವರ್ಗ:ವಿಯೆಟ್ನಾಮ್
ಯಾಕೋಬೀಯನ್

**ಯಾಕೋಬೀಯನ್** ಎನ್ನುವುದು ಒಂದು ಗಣಿತೋತ್ಪನ್ನ. ***n*** ಉತ್ಪನ್ನಗಳ ಗಣವೊಂದರ ಉತ್ಪನ್ನ. ಇಲ್ಲಿ ***n*** ಧನಪೂರ್ಣಾಂಕ (positive integer). ಇದರ ಮೌಲ್ಯ ***x*** ಬಿಂದುವಿನಲ್ಲಿ ಒಂದು ನಿರ್ಧಾರಕವಾಗಿರುತ್ತದೆ (ಡಿಟರ್‌ಮಿನೆಂಟ್). ಈ ನಿರ್ಧಾರಕದ ಸಾಲುಗಳು, ***x*** ಬಿಂದುವಿನಲ್ಲಿ ಮೌಲ್ಯಮಾಪಿತಗೊಂಡಿದ್ದು, ಪ್ರತಿಯೊಂದೂ ಉತ್ಪನ್ನದ ***n*** ಆಂಶಿಕವ್ಯುತ್ಪನ್ನಗಳಾಗಿರುತ್ತವೆ. ಜರ್ಮನಿಯ ಗಣಿತವಿದ ಕಾರ್ಲ್ ಗುಸ್ಟಾವ್ ಜೇಕಬ್ ಯಾಕೋಬೀ (1804-1851) ಗೌರವಾರ್ಥ ಈ ಉತ್ಪನ್ನವನ್ನು ಯಾಕೋಬೀಯನ್ ಎಂದು ಕರೆಯುವುದಿದೆ.

ಗಣಿತೀಯವಾಗಿ ನಿರೂಪಿಸುವುದಾದರೆ, ***fi(x1, x2, ........... , xn), i = 1, 2, ............. , n*** ಎಂಬುದು ***n*** ಉತ್ಪನ್ನಗಳಾಗಿರಲಿ. ಉತ್ಪನ್ನಗಳ ಯಾಕೋಬೀಯನನ್ನು

\begin{vmatrix}
    \dfrac{\partial f_1}{\partial x_1} & \dfrac{\partial f_1}{\partial x_2} & \dfrac{\partial f_1}{\partial x_3} & \cdots & \dfrac{\partial f_1}{\partial x_n}\\
    \dfrac{\partial f_2}{\partial x_1} & \dfrac{\partial f_2}{\partial x_2} & \dfrac{\partial f_2}{\partial x_3} & \cdots & \dfrac{\partial f_2}{\partial x_n}\\
    \vdots & \cdots & \cdots & \ddots & \vdots\\
    \dfrac{\partial f_n}{\partial x_1} & \dfrac{\partial f_n}{\partial x_2} & \dfrac{\partial f_n}{\partial x_3} & \cdots & \dfrac{\partial f_n}{\partial x_n}
\end{vmatrix}

ಎಂಬ ನಿರ್ಧಾರಕದಿಂದ ನಮೂದಿಸಲಾಗುವುದು. ಇದನ್ನು

\frac{D(f_1, f_2, f_3, \cdots , f_n)}{D(x_1, x_2, x_3, \cdots , x_n)}

ಎಂದಾಗಲಿ ಇಲ್ಲವೆ

\frac{\partial(f_1, f_2, f_3, \cdots , f_n)}{\partial(x_1, x_2, x_3, \cdots , x_n)}

ಎಂದಾಗಲಿ ಬರೆಯುವುದಿದೆ.

ಎರಡು ಉತ್ಪನ್ನಗಳಿಗೆ ಅಂದರೆ, ***f(x, y)*** ಮತ್ತು ***g(x, y)*** ಗಳಿಗೆ ಸಂಬಂಧಿಸಿದಂತೆ ನಿರ್ಧಾರಕ

\begin{vmatrix}
\dfrac{\partial f}{\partial x} & \dfrac{\partial f}{\partial y} \\
\dfrac{\partial g}{\partial x} & \dfrac{\partial g}{\partial y}
\end{vmatrix}

ಎಂದಾಗುತ್ತದೆ. ಇದೇ ಈ ಉತ್ಪನ್ನಗಳ ಯಾಕೋಬೀಯನ್. ಇದನ್ನು

\frac{D(f, g)}{D(x, y)}

ಎಂದೂ ಬರೆಯುವುದಿದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* Mathworld A more technical explanation of Jacobians

ವರ್ಗ:ಕಲನಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೆಜಿಎಫ್ (ಚಲನಚಿತ್ರ ಸರಣಿ)

1970 ರ ದಶಕದ ಕೊನೆಯಲ್ಲಿ ಮತ್ತು 1980 ರ ದಶಕದ ಆರಂಭದಲ್ಲಿ, ಈ ಸರಣಿಯು ಇಬ್ಬರು ನಿರೂಪಕರನ್ನು ಅನುಸರಿಸುತ್ತದೆ, ಆನಂದ್ ಇಂಗಳಂಗಿ ಮತ್ತು ಅವರ ಮಗ ವಿಜಯೇಂದ್ರ ಇಂಗಳಂಗಿ, ಅವರು ಪ್ರಮುಖ ಸುದ್ದಿ ವಾಹಿನಿಗೆ ಆನಂದ್ ಬರೆದ ಪುಸ್ತಕದ ಸಂದರ್ಶನವನ್ನು ನೀಡುತ್ತಾರೆ, ಇದು ಬಡತನದಲ್ಲಿ ಜನಿಸಿದ ಮುಂಬೈ ಮೂಲದ ಉನ್ನತ ಶ್ರೇಣಿಯ ಕೂಲಿ ರಾಜಾ ಕೃಷ್ಣಪ್ಪ ಬೈರ್ಯ ಅಲಿಯಾಸ್ ರಾಕಿ (ಯಶ್) ಅವರ ಜೀವನ ಕಥೆಯನ್ನು ಹೇಳುತ್ತದೆ ಮತ್ತು ಅವರು ಆ ಸಮಯದಲ್ಲಿ ಹೇಗೆ ಅತ್ಯಂತ ಭಯಾನಕ ವ್ಯಕ್ತಿಯಾದರು.

ಮೊದಲ ಕಂತು, *ಅಧ್ಯಾಯ 1*, 21 ಡಿಸೆಂಬರ್ 2018 ರಂದು ಬಿಡುಗಡೆಯಾಯಿತು ಮತ್ತು ಆ ಸಮಯದಲ್ಲಿ ಅತಿ ಹೆಚ್ಚು ಗಳಿಕೆ ಮಾಡಿದ ಕನ್ನಡ ಚಲನಚಿತ್ರವಾಯಿತು. ಮುಂದಿನ *ಅಧ್ಯಾಯ 2 ಅನ್ನು* 14 ಏಪ್ರಿಲ್ 2022 ರಂದು ಬಿಡುಗಡೆ ಮಾಡಲಾಯಿತು. ಸೀಕ್ವೆಲ್ ಹಲವಾರು ಆರಂಭಿಕ ದಿನದ ದಾಖಲೆಗಳನ್ನು ಮುರಿಯಿತು ಮತ್ತು ಅದರ ಹಿಂದಿನ ಚಲನಚಿತ್ರವನ್ನು ಅತಿ ಹೆಚ್ಚು ಗಳಿಕೆ ಮಾಡಿದ ಕನ್ನಡ ಚಲನಚಿತ್ರವಾಗಿ ಹಿಂದಿಕ್ಕಿತು, ₹500 ಕೋಟಿ ಮತ್ತು ₹1000 ಕೋಟಿ ಗಳಿಸಿದ ಮೊದಲ ಕನ್ನಡ ಚಿತ್ರ. ಇದು ವಿಶ್ವಾದ್ಯಂತ ನಾಲ್ಕನೇ ಅತಿ ಹೆಚ್ಚು ಗಳಿಕೆಯ ಭಾರತೀಯ ಚಲನಚಿತ್ರವಾಯಿತು ಮತ್ತು 2022 ರ ಎರಡನೇ ಅತಿ ಹೆಚ್ಚು ಗಳಿಕೆಯ ಭಾರತೀಯ ಚಲನಚಿತ್ರವಾಯಿತು. *ಅಧ್ಯಾಯ 2* ರ ಮುಂದುವರಿದ ಭಾಗವು *ಕೆಜಿಎಫ್: ಅಧ್ಯಾಯ 3*, ಎರಡನೇ ಚಿತ್ರದಲ್ಲಿ ಲೇವಡಿ ಮಾಡಲಾಗಿದ್ದು, ಆರಂಭಿಕ ಬೆಳವಣಿಗೆಯಲ್ಲಿದೆ.
ರೇವುನಾಯಕ ಬೆಳಮಗಿ

ರೇವುನಾಯಕ್ ಬೆಳಮಗಿ (ಜನನ ೧೯೪೧) ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಭಾರತೀಯ ರಾಜಕಾರಣಿಯಾಗಿದ್ದು, ಅವರು ಕರ್ನಾಟಕದ ಕಲಬುರಗಿ ಜಿಲ್ಲೆಯ ಕಮಲಾಪುರ ಕ್ಷೇತ್ರದಿಂದ ವಿಧಾನಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ.

## ರಾಜಕೀಯ ವೃತ್ತಿಜೀವನ 
ರೇವುನಾಯಕ್ ಬೆಳಮಗಿ ಅವರು 1994 ರಲ್ಲಿ ಕಲಬುರಗಿ ಜಿಲ್ಲೆಯ ಕಲಬುರಗಿ ಗ್ರಾಮಾಂತರ ಕ್ಷೇತ್ರದಿಂದ ಕರ್ನಾಟಕ ವಿಧಾನಸಭೆಗೆ ಮೊದಲ ಬಾರಿಗೆ ಆಯ್ಕೆಯಾದರು. ಅವರು 1994 ರಿಂದ 2019 ರವರೆಗೆ ಭಾರತೀಯ ಜನತಾ ಪಕ್ಷದ ಸದಸ್ಯರಾಗಿದ್ದರು. ನಂತರ ಅವರು ಜನತಾ ದಳ (ಜಾತ್ಯತೀತ) ಸೇರಿ ಕಲಬುರಗಿ ಗ್ರಾಮಾಂತರ ಕ್ಷೇತ್ರದಿಂದ ಸ್ಪರ್ಧಿಸಿದರು. ಅವರು 2022 ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನೊಂದಿಗೆ ಸೇರಿಕೊಂಡರು.  

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:All articles with unsourced statements
ವರ್ಗ:ಕರ್ನಾಟಕದ ಶಾಸಕರು
ವರ್ಗ:ರಾಜಕಾರಣಿಗಳು
ವರ್ಗ:ಭಾರತದ ರಾಜಕಾರಣಿಗಳು
ವರ್ಗ:Pages with unreviewed translations
ಅಜೈಲ್ ಸಾಫ್ಟ್ ವೇರ್ ಡೆವಲಪ್ಮೆಂಟ್

**ಅಜೈಲ್ ಸಾಫ್ಟ್ ವೇರ್ ಡೆವಲಪ್ಮೆಂಟ್** 2001ರಲ್ಲಿ 17 ಸಾಫ್ಟೇರ್ ವೃತ್ತಿಗಾರರ ಗುಂಪಾದ ದಿ ಎಜೈಲ್ ಅಲೈಯನ್ಸ್ ಒಪ್ಪಿಕೊಂಡ ಮೌಲ್ಯಗಳಿಂದ ಪಡೆದ ಸಾಫ್ಟ್ ವೇರ್ ಅನ್ನು ಅಭಿವೃದ್ಧಿಪಡಿಸುವ ಮನಸ್ಥಿತಿ. ಅವರ ಮ್ಯಾನಿಫೆಸ್ಟೋ ಫಾರ್ ಏಜೈಲ್ ಸಾಫ್ಟ್ವೇರ್ ಡೆವಲಪ್ಮೆಂಟ್ನಲ್ಲಿ ದಾಖಲಿಸಿರುವಂತೆ, ತರಬೇತಿಗೊಳಿಸುವವರು ಅದಕ್ಕೆ ಮೌಲ್ಯವನ್ನು ನೀಡುತ್ತಾರೆಃ

ಆ ಸಮಯದಲ್ಲಿ ತೀವ್ರ ಪ್ರೋಗ್ರಾಮಿಂಗ್, ಸ್ಕ್ರಮ್, ಡೈನಾಮಿಕ್ ಸಿಸ್ಟಮ್ಸ್ ಡೆವಲಪ್ಮೆಂಟ್ ಮೆಥಡ್, ಅಡಾಪ್ಟಿವ್ ಸಾಫ್ಟ್ವೇರ್ ಡೆವಲಪ್ಮೆಂಟ್ ಮತ್ತು ಡಾಕ್ಯುಮೆಂಟೇಶನ್ ಚಾಲಿತ, ಹೆವಿವೇಯ್ಟ್ ಸಾಫ್ಟ್ವೇರ್ ಡೆವಲಪಮೆಂಟ್ ಪ್ರಕ್ರಿಯೆಗಳಿಗೆ ಪರ್ಯಾಯವಾದ ಅಗತ್ಯತೆಯ ಬಗ್ಗೆ ಸಹಾನುಭೂತಿ ಹೊಂದಿರುವುದು ಸೇರಿದಂತೆ ಹೊಸ ಅಭ್ಯಾಸಗಳಿಂದ ಸ್ಫೂರ್ತಿ ಪಡೆದಿದ್ದನ್ನು ವೈದ್ಯರು ಉಲ್ಲೇಖಿಸುತ್ತಾರೆ. 

ಅಜೈಲ್ ಮನಸ್ಥಿತಿಯಿಂದ ಅನೇಕ ಸಾಫ್ಟ್ ವೇರ್ ಅಭಿವೃದ್ಧಿ ಅಭ್ಯಾಸಗಳು ಹೊರಹೊಮ್ಮಿದವು. ಈ ಅಜೈಲ್-ಆಧಾರಿತ ಅಭ್ಯಾಸಗಳನ್ನು ಕೆಲವೊಮ್ಮೆ ಚುರುಕಾದ ಎಂದು ಕರೆಯಲಾಗುತ್ತದೆ (ಬಂಡವಾಳದೊಂದಿಗೆ ತಮ್ಮ ಗ್ರಾಹಕರೊಂದಿಗೆ ಸ್ವಯಂ-ಸಂಘಟಿಸುವ ಮತ್ತು ಅಡ್ಡ-ಕ್ರಿಯಾತ್ಮಕ ತಂಡಗಳ ಸಹಯೋಗದ ಪ್ರಯತ್ನದ ಮೂಲಕ ಅವಶ್ಯಕತೆಗಳು, ಆವಿಷ್ಕಾರ ಮತ್ತು ಪರಿಹಾರಗಳ ಸುಧಾರಣೆಯನ್ನು ಒಳಗೊಂಡಿರುತ್ತದೆ (s/end user (s/) 

## ಇತಿಹಾಸ 
ಇಟರೇಟಿವ್ ಮತ್ತು ಇನ್ ಕ್ರಿಮೆಂಟಲ್ ಸಾಫ್ಟ್ ವೇರ್ ಅಭಿವೃದ್ಧಿ ವಿಧಾನಗಳನ್ನು 1957ರಷ್ಟು ಹಿಂದೆಯೇ ಪತ್ತೆಹಚ್ಚಬಹುದು. ಎವಲ್ಯೂಶನರಿ ಯೋಜನಾ ನಿರ್ವಹಣೆ ಮತ್ತು ಅಡ್ಪಾಪ್ಟೀವ್ ಸಾಫ್ಟ್ ವೇರ್ ಅಭಿವೃದ್ಧಿ 1970ರ ದಶಕದ ಆರಂಭದಲ್ಲಿ ಹೊರಹೊಮ್ಮಿತು.

1990ರ ದಶಕದಲ್ಲಿ, ಚಾಲ್ತಿಯಲ್ಲಿರುವ ತುಂಬಾ ಭಾರವೆನಿಸುವ ವಿಧಾನಗಳಿಗೆ ಪ್ರತಿಕ್ರಿಯೆಯಾಗಿ ಹಲವಾರು *ಹಗುರ* ತಂತ್ರಾಂಶ ಅಭಿವೃದ್ಧಿ ವಿಧಾನಗಳು ವಿಕಸನಗೊಂಡವು (ಸಾಮಾನ್ಯವಾಗಿ ಒಟ್ಟಾರೆಯಾಗಿ ವಾಟರ್ ಫಾಲ್ ಮಾದರಿ ಎಂದು ಉಲ್ಲೇಖಿಸಲಾಗುತ್ತದೆ), ಇದನ್ನು ವಿಮರ್ಶಕರು ಅತಿಯಾದ ನಿಯಂತ್ರಣ, ಯೋಜಿತ ಮತ್ತು ಸೂಕ್ಷ್ಮ ನಿರ್ವಹಣೆಯ ವಿಧಾನಗಳೆಂದು ಬಣ್ಣಿಸಿದ್ದಾರೆ. ಈ ಹಗುರವಾದ ವಿಧಾನಗಳು ಸೇರಿವೆಃ ಕ್ಷಿಪ್ರ ಅನ್ವಯಿಕ ಅಭಿವೃದ್ಧಿ (1991 ರಿಂದ RAD) ಏಕೀಕೃತ ಪ್ರಕ್ರಿಯೆ (1994 ರಿಂದ) ಸ್ಕ್ರಮ್, 1995 ರಿಂದ) ಕ್ರಿಸ್ಟಲ್ ಕ್ಲಿಯರ್ ಮತ್ತು ಎಕ್ಸ್ಟ್ರೀಮ್ ಪ್ರೋಗ್ರಾಮಿಂಗ್ (1996 ರಿಂದ) ಮತ್ತು ವೈಶಿಷ್ಟ್ಯ-ಚಾಲಿತ ಅಭಿವೃದ್ಧಿ (1997 ರಿಂದ). ಇವೆಲ್ಲವೂ ಅಜೈಲ್ ಮ್ಯಾನಿಫೆಸ್ಟೋ ಪ್ರಕಟಣೆಗೆ ಮುಂಚೆಯೇ ಹುಟ್ಟಿಕೊಂಡಿದ್ದರೂ, ಅವುಗಳನ್ನು ಈಗ ಒಟ್ಟಾರೆಯಾಗಿ ಅಜೈಲ್ ಸಾಫ್ಟ್ವೇರ್ ಅಭಿವೃದ್ಧಿ ವಿಧಾನಗಳು ಎಂದು ಕರೆಯಲಾಗುತ್ತದೆ.
ಹರ್ಮಾನ್ ಮಿಂಕೋವ್ಸ್ಕಿ

thumb
**ಹರ್ಮಾನ್ ಮಿಂಕೋವ್‍ಸ್ಕಿ** (1864-1909) ಒಬ್ಬ ರಷ್ಯನ್ ಸಂಜಾತ ಜರ್ಮನ್ ಗಣಿತವಿದ.

## ಜನನ, ವಿದ್ಯಾಭ್ಯಾಸ 
ಸೋವಿಯೆತ್ ಒಕ್ಕೂಟ, ದಕ್ಷಿಣ-ಮಧ್ಯ ಲಿಥುವೇನಿಯದ ಕೌನಾಸ್ ನಗರದ ಬಳಿಯ ಅಲೆಕ್ಸೋಟಸ್ ಎಂಬಲ್ಲಿ ಜನಿಸಿದ (22 ಜೂನ್ 1864). ಈತನಿಗೆ ಎಂಟು ವರ್ಷ ವಯಸ್ಸಾಗಿದ್ದಾಗ ಇವನ ಜರ್ಮನ್ ತಂದೆತಾಯಂದಿರು ಕೋನಿಗ್ಸ್‌ಬರ್ಗಿಗೆ (ಸೋವಿಯೆತ್ ರಷ್ಯದ ಕಾಲೇಗ್ರಾಡ್‌ನಿನ್) ಬಂದು ನೆಲಸಿದರು. ಇವನ ಹಿರಿಯಣ್ಣ ಆಸ್ಕರ್ ಖ್ಯಾತ ರೋಗತಜ್ಞನಾದ. ಬರ್ಲಿನ್ನಿನ ವಿಶ್ವವಿದ್ಯಾಲಯದಲ್ಲಿ ವಿದ್ಯಾಭ್ಯಾಸದ ಮೂರು ಚಾತುರ್ಮಾಸದ ಅವಧಿಗಳನ್ನು ಬಿಟ್ಟರೆ ಇವನ ಉನ್ನತ ವಿದ್ಯಾಭ್ಯಾಸವೆಲ್ಲ ಕೋನಿಗ್ಸ್‌ಬರ್ಗಿನಲ್ಲೇ ನಡೆಯಿತು. ಆ ಸಮಯದಲ್ಲಿ ಡೇವಿಡ್ ಹಿಲ್ಬರ್ಟ್ (1862-1943) ಮತ್ತು ಹರ್‌ವಿಟ್ಸ್ ಎಂಬವರ ಮೈತ್ರಿ ಇವನಿಗೆ ಒದಗಿತು. ಹಿಲ್ಬರ್ಟ್ ಮಿಂಕೋವ್‌ಸ್ಕಿಯ ಸಹಾಪಾಠಿಯಾಗಿದ್ದವ. ಹರ್‌ವಿಟ್ಸ್ ಆಗ ತಾನೇ ಪ್ರಾಧ್ಯಾಪಕ ಹುದ್ದೆಯನ್ನು ಗಳಿಸಿದ್ದವ. ಪ್ಯಾರಿಸ್ ಅಕೆಡೆಮಿ ಆಫ್ ಸೈನ್ಸಸ್ ಸಂಸ್ಧೆ ಗಣಿತಶಾಸ್ತ್ರದಲ್ಲಿ ವಿಶೇಷ ಪರಿಶ್ರಮವಹಿಸಿ ಮೇಧಾಸಾಮರ್ಥ್ಯ ಪ್ರದರ್ಶಿಸುವವರಿಗಾಗಿ ಗ್ರ್ಯಾಂಡ್ ಪ್ರಿನ್ ಪ್ರಶಸ್ತಿ ನೀಡಿಕೆಯ (1883) ಬಗೆಗಿನ ಪ್ರಕಟನೆಯೊಂದನ್ನು ಹೊರಡಿಸಿತು (1881). ಈ ಪ್ರಶಸ್ತಿಗಾಗಿ ಗೊತ್ತುಪಡಿಸಿದ್ದ ಗಣಿತ ವಿಷಯವಾದರೊ ಪೂರ್ಣಾಂಕಗಳ ಐದು ವರ್ಗಗಳ ಮೊತ್ತದ ರೂಪದಲ್ಲಿರುವ ಪೂರ್ಣಾಂಕವೊಂದರ ವಿವಿಧ ನಿರೂಪಣೆಗಳು ಎಂದಿತ್ತು. ಈ ನಿರೂಪಣೆಗಳ ಸಂಖ್ಯೆಗಳನ್ನು ಕುರಿತು ಐಸೆನ್‌ಸ್ಟೈನ್ ಎಂಬ ಗಣಿತವಿದ ಸೂತ್ರಗಳನ್ನು ನೀಡಿದ್ದ. ಈ ಬಗ್ಗೆ ಎಚ್.ಜೆ.ಸ್ಮಿತ್ ಎಂಬ ಗಣಿತವಿದನೊಬ್ಬ ಸಾಧನೆಗಳ ಸ್ಥೂಲವಿವರಣೆಯನ್ನು 1867ರಲ್ಲೇ ಪ್ರಕಟಪಡಿಸಿದ್ದು ಅಕೆಡಮಿಗೆ ತಿಳಿದಿರಲಿಲ್ಲ. ಹೀಗಾಗಿ ಸ್ಮಿತ್ ತನ್ನ ವಿವರಣಾತ್ಮಕ ವಿವೇಚನೆಗಳನ್ನು ಕಳುಹಿಸಿಕೊಟ್ಟ. ಸ್ಮಿತ್ ಅಕೆಡೆಮಿಗೆ ಕಳುಹಿಸಿಕೊಟ್ಟ ಪ್ರಬಂಧದ ಅರಿವಿಲ್ಲದಿದ್ದು, ಹದಿನೆಂಟರ ಹರೆಯದ ಮಿಂಕೋವ್‌ಸ್ಕಿ, 140 ಪುಟಗಳ, ಪಾಂಡಿತ್ಯಪೂರ್ಣ ವಿವೇಚನೆಯನ್ನು ಮುಂದಿಟ್ಟ. ಇದು ಐಸೆನ್‌ಸ್ಟೈನ್ ತಿಳಿಸಿದ್ದ ಅಲ್ಲೊಂದು ಇಲ್ಲೊಂದು ಸೂಚನೆಗಳನ್ನು ಗಮನದಲ್ಲಿಟ್ಟುಕೊಂಡು, ಅನುಕಲ ಗುಣಾಂಕಗಳಿರುವ (integral coefficient) ಚರಗಳಲ್ಲಿ ನಿರೂಪಣೆಗೊಂಡಿರುವ ವರ್ಗಾತ್ಮಕ ರೂಪಗಳ ಇಡೀ ಸಿದ್ಧಾಂತದ ಪುನಾರಚನೆಯೇ ಆಗಿತ್ತು. ಸ್ಮಿತ್ ನೀಡಿದ ನಿರೂಪಣೆಗಿಂತಲೂ ಉತ್ತಮವಾದ ನಿರೂಪಣೆಯನ್ನು ಮಿಂಕೋವ್‌ಸ್ಕಿ ನೀಡಿದ್ದ. ಇವರೀರ್ವರ ಮೇಧಾಸಾಮರ್ಥ್ಯಗಳ ಬಗ್ಗೆ ಅಂತಿಮ ನಿರ್ಧಾರ ತೆಗೆದುಕೊಳ್ಳುವುದು ಅಕೆಡೆಮಿಗೆ ಬಲು ತ್ರಾಸದ ಕೆಲಸಗಾಗಿ ಕೊನೆಗೆ ಇಬ್ಬರಿಗೂ ಗ್ರ್ಯಾಂಡ್ ಪ್ರಿನ್ ಪ್ರಶಸ್ತಿ ನೀಡಿ ಗೌರವಿಸಿತು.

ಈತ ಕೋನಿಗ್ಸ್‌ಬರ್ಗಿನಲ್ಲಿ ಡಾಕ್ಟೊರೇಟ್ ಪದವಿ ಗಳಿಸಿದ (1885).

## ವೃತ್ತಿಜೀವನ, ಸಾಧನೆಗಳು 
ಮುಂದೆ 1894ರ ತನಕವೂ ಬಾನ್ ನಗರದಲ್ಲೇ ಬೋಧಿಸುತ್ತಿದ್ದು ಅನಂತರ ಕೋನಿಗ್ಸ್‌ಬರ್ಗಿಗೆ ಹಿಂದಿರುಗಿದ. ಅಲ್ಲಿಂದ ಮುಂದೆ (1896) ಜೂರಿಕ್ಕಿಗೆ ಹೋಗಿ 1902ರ ತನಕವೂ ಹರ್‌ವಿಟ್ಸ್‌ನ ಸಂಗಡ ಕೆಲಸಮಾಡಿದ. ಈತನ ಮತ್ತೊಬ್ಬ ಸಂಗಡಿಗ ಹಿಲ್ಬರ್ಟನಿಗೆ ಗಾಟಂಗೆನ್ನಿನಲ್ಲಿ ಪ್ರಾಧ್ಯಾಪಕ ಹುದ್ದೆ ಲಭಿಸಿತ್ತು. ಮಿಂಕೋವ್‌ಸ್ಕಿ ತನ್ನ ಅಂತ್ಯಕಾಲದ ತನಕವೂ ಗಾಟಿಂಗೆನ್ನಿನಲ್ಲೇ ಇದ್ದು ಬೋಧಿಸುತ್ತಿದ್ದ.

ಆಲ್ಬರ್ಟ್ ಐನ್‌ಸ್ಟೈನನ ಸಾಪೇಕ್ಷತಾ ಸಿದ್ಧಾಂತದ ಗಣಿತೀಯ ತಳಹದಿಯನ್ನು ಕುರಿತಂತೆ ಸಂಶೋಧನೆಗಳು ಅದರಲ್ಲೂ ವಿಶೇಷ ಸಾಪೇಕ್ಷತಾ ಸಿದ್ಧಾಂತಕ್ಕೆ ನಾಲ್ಕು ಆಯಾಮದ ಗಣಿತೀಯ ಚೌಕಟ್ಟು (ಇದು ಮಿಂಕೋವ್‌ಸ್ಕಿ ಆಕಾಶ-ಮಿಂಕೊವ್‌ಸ್ಕಿ ಸ್ಪೇಸ್ ಎಂದೇ ಪ್ರಖ್ಯಾತವಾಗಿದೆ) ಒದಗಿಸಿದ ಖ್ಯಾತಿ ಮಿಂಕೋವ್‌ಸ್ಕಿಯದು. ಆಕಾಶ ಮತ್ತು ಕಾಲವನ್ನು ಕುರಿತು ಈತ ರಚಿಸಿದ ರೌಮ್ ಊಂಡ್ ಜೀಟ್ (1907) ಎಂಬ ಗ್ರಂಥದಲ್ಲಿ ಈ ಬಗ್ಗೆ ವಿವರಗಳಿವೆ. ಸಂಖ್ಯೆಗಳನ್ನು ಕುರಿತ ಕ್ಷೇತ್ರ ಸಿದ್ಧಾಂತ ಮತ್ತು ನಿರ್ಧಾರಕ ಸಿದ್ಧಾಂತಗಳ ಬಗ್ಗೆಯೂ ಮಿಂಕೋವ್‌ಸ್ಕಿ ಕೆಲಸ ಮಾಡಿದ್ದ.

## ಮರಣ 
ಈತ 12 ಜನವರಿ 1909ರಲ್ಲಿ. ಗಾಟಿಂಗೆನ್ನಿನಲ್ಲಿ ಕಾಲವಾದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 

### Archival collections 
* Hermann Minkowski notebooks, 1882-1906, Niels Bohr Library & Archives

ವರ್ಗ:ಗಣಿತಜ್ಞರು
ವರ್ಗ:ವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಮಲಾಪುರ, ಕಲಬುರಗಿ

**ಕಮಲಾಪುರವು** ಕರ್ನಾಟಕದ ಕಲಬುರಗಿ ಜಿಲ್ಲೆಯ ಒಂದು ಪಂಚಾಯತ್ ಪಟ್ಟಣ ಮತ್ತು ಹೊಸ ತಾಲೂಕು. ಇದು ಕಲಬುರಗಿಯಿಂದ ೩೪ ಕಿ.ಮೀ. ದೂರದಲ್ಲಿದೆ.

## ಜನಸಂಖ್ಯೆ 
೨೦೧೧ರ ಭಾರತದ ಜನಗಣತಿ ಪ್ರಕಾರ, ಕಮಲಾಪುರವು ೫೬೬೭ ಪುರುಷರು ಮತ್ತು ೫೪೦೪ ಸ್ತ್ರೀಯರನ್ನು ಒಳಗೊಂಡಂತೆ ೧೧೦೭೧ ಜನರನ್ನು ಹೊಂದಿತ್ತು.

## ಶಿಕ್ಷಣ 
* ಕಮಲಾಪುರದ ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ 
* ಸರ್ಕಾರಿ ಪ್ರಥಮ ದರ್ಜೆ ಕಾಲೇಜು
* ಎಚ್‌ಕೆಇ  ಸೊಸೈಟಿ ಐಟಿಐ ಕಾಲೇಜು 

## ಉಲ್ಲೇಖಗಳು 
ವರ್ಗ:ಗುಲ್ಬರ್ಗಾ ಜಿಲ್ಲೆಯ ತಾಲೂಕುಗಳು
ವರ್ಗ:ಕಲಬುರಗಿ ಜಿಲ್ಲೆ
ವರ್ಗ:Pages with unreviewed translations
ಹೀರೋ

thumb|ಹೀರೋನ ೧೭ನೇ ಶತಮಾನದ ಜರ್ಮನ್ ಚಿತ್ರಣ
**ಹೀರೋ** (ಕ್ರಿ.ಶ. 1ನೆಯ ಶತಮಾನ) ಅಲೆಕ್ಸಾಂಡ್ರಿಯದ ಯಂತ್ರಶಿಲ್ಪಿ ಮತ್ತು ಗಣಿತವಿದ. ಈತನ ಯಂತ್ರ ನಿರ್ಮಿತಿಗಳು ಇಂದಿಗೂ ಬೆರಗು ತರಿಸುವಂತಿವೆ. ನ್ಯೂಮ್ಯಾಟಿಕ್ಸ್ ಎಂಬ ಗ್ರಂಥದಲ್ಲಿ ಇಂದಿನ ಆವಿ ತಿರುಬಾನಿಯ ಪೂರ್ವಜ ಎನ್ನಬಹುದಾದ ಒಂದು ಯಂತ್ರವನ್ನು ವಿವರಿಸಿದ್ದಾನೆ. ಮೆಕ್ಯಾನಿಕ್ಸ್ ಎಂಬ ಇನ್ನೊಂದು ಗ್ರಂಥದಲ್ಲಿ ಸನ್ನೆ, ಬೆಣೆ, ತಿರುಪು, ರಾಟೆ, ಕಪ್ಪಿ- ಈ ಸರಳ ಯಂತ್ರಗಳ ಉಪಯೋಗವನ್ನು ತಿಳಿಸಿದ್ದಾನೆ. ಜ್ಯಾಮಿತಿ ಕುರಿತು ಈತ ರಚಿಸಿದ ನಾಲ್ಕು ಗ್ರಂಥಗಳು ಉಳಿದಿವೆ. 1896ರಲ್ಲಿ ಕಾನ್‌ಸ್ಟಾಂಟಿನೋಪಲ್‌ನಲ್ಲಿ ಪತ್ತೆಯಾದ ಮೆಟ್ರಿಸಿಯ ಎಂಬ ಗ್ರಂಥದಲ್ಲಿ ತ್ರಿಕೋಣ, ವೃತ್ತ ಮತ್ತು ವೃತ್ತಖಂಡ, ಅಂಡಾಕೃತಿ, ಪರವಲಯ, ಸಿಲಿಂಡರ್, ಶಂಕು, ಗೋಪುರ-ಈ ಆಕೃತಿಗಳ ಲಕ್ಷಣಗಳನ್ನು ವಿವರಿಸಿದ್ದಾನೆ. ಯಾವುದೇ ತ್ರಿಭುಜದ ಸುತ್ತಳತೆ ಕೊಟ್ಟರೆ ಅದರ ವಿಸ್ತೀರ್ಣ ತಿಳಿಸುವ ಸೂತ್ರಕ್ಕೆ ಜ್ಯಾಮಿತೀಯ ಪ್ರಮಾಣ ಒದಗಿಸಿದ್ದಾನೆ. ದೃಗ್ವಿಜ್ಞಾನದಲ್ಲಿ ಪ್ರತಿಫಲಿಸುವ ಮೇಲ್ಮೈಗಳ ವಿಚಾರವಾಗಿಯೂ ಬರೆದಿದ್ದಾನೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Webpage about Hero by The Technology Museum of Thessaloniki
* Heron biography at the MacTutor History of Mathematics archive
* 

ವರ್ಗ:ಗಣಿತಜ್ಞರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಂಗಳೂರು ವಿಮಾನ ಅಪಘಾತ ೨೦೧೦

**ಮಂಗಳೂರು ವಿಮಾನ ಅಪಘಾತ** ೨೦೧೦ರ ಮೇ ೨೨ರಂದು ನಡೆದ ದುರ್ಘಟನೆಯಾಗಿದೆ. ದುಬೈಯಿಂದ ಮಂಗಳೂರಿಗೆ ಬರುತ್ತಿದ್ದ ಏರ್ ಇಂಡಿಯಾ ಎಕ್ಸ್‌ಪ್ರೆಸ್ ೮೧೨ ವಿಮಾನ, ಮಂಗಳೂರಿನ ಬಜ್ಪೆಯಲ್ಲಿರುವ ಮಂಗಳೂರು ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಇಳಿಯುವ ಸಂದರ್ಭದಲ್ಲಿ, ಪೈಲೆಟ್‍ನ ನಿಯಂತ್ರಣ ತಪ್ಪಿ ರನ್‌ವೇ ಕೊನೆಯಲ್ಲಿದ್ದ ನಿಯಂತ್ರಣ ಗೋಪುರಗಳಿಗೆ ಡಿಕ್ಕಿ ಹೊಡೆದು ಎರಡು ಹೋಳಾಗಿ ರನ್‌ವೇ ಕೊನೆಯಲ್ಲಿದ್ದ ಸುಮಾರು ೧೨೦ ಅಡಿ ಆಳದ ಕಮರಿಗೆ ಉರುಳಿ ಬೆಂಕಿಗೆ ಆಹುತಿಯಾಯಿತು. ವಿಮಾನದಲ್ಲಿದ್ದ ಒಟ್ಟು ೧೬೬ ಪ್ರಯಾಣಿಕರಲ್ಲಿ (ವಿಮಾನದ ಇಬ್ಬರು ಪೈಲೆಟ್ ಮತ್ತು ೪ ಮಂದಿ ಪರಿಚಾರಕರು) ೧೫೨ ಮಂದಿ ಅಸುನೀಗಿದರು ಮತ್ತು ೮ ಮಂದಿ ಬದುಕಿ ಉಳಿದರು. ಈ ಅಪಘಾತ ಭಾರತದಲ್ಲಿ ಇದುವರೆಗೆ ಸಂಭವಿಸಿದ ೧೧ ಭೀಕರ ಅಪಘಾತಗಳಲ್ಲಿ ಒಂದು ಎಂದು ಪರಿಗಣಿಸಲಾಗಿದೆ.

## ವಿಮಾನ ಮತ್ತು ಸಿಬ್ಬಂದಿ 
thumb|ಅಪಘಾತವಾದ ಏರ್ ಇಂಡಿಯಾ ಎಕ್ಸ್‌ಪ್ರೆಸ್ ವಿಮಾನ
ಅಪಘಾತವಾದ ಏರ್ ಇಂಡಿಯಾ ಎಕ್ಸ್‌ಪ್ರೆಸ್ ವಿಮಾನ ಬೋಯಿಂಗ್ ಸಂಸ್ಥೆ ತಯಾರಿಸಿದ ಬೋಯಿಂಗ್ ೭೩೭-೮೦೦ಎನ್‍ಜಿ(ಎಸ್‌ಎಫ್‌ಪಿ) ಮಾದರಿಯದ್ದಾಗಿದ್ದು, ಕಡಿಮೆ ಉದ್ದದ ರನ್‌ವೇಯಲ್ಲಿ ಕಾರ್ಯಾಚರಿಸಲು ಅನುಕೂಲವಾದ ಮಧ್ಯಮಗಾತ್ರದ ವಿಮಾನವಾಗಿದೆ. ಏರ್ ಇಂಡಿಯಾ ಸಂಸ್ಥೆ ಈ ವಿಮಾನವನ್ನು ೨೦೦೮ರ ಜನವರಿಯಲ್ಲಿ ಬೋಯಿಂಗ್ ಸಂಸ್ಥೆಯಿಂದ ಖರೀದಿಸಿತ್ತು.

ಪ್ರಧಾನ ಪೈಲೆಟ್ ಕ್ಯಾಪ್ಟನ್ ಝ್ಲಾಟ್ಕೋ ಗ್ಲೂಸಿಕಾ ಮತ್ತು ಸಹ ಪೈಲಟ್ ಹರ್ಬಿಂದರ್ ಸಿಂಘ್ ಅಹ್ಲುವಾಲಿಯಾ ಮತ್ತು ೪ ಮಂದಿ ಪರಿಚಾರಕರು ಈ ವಿಮಾನದಲ್ಲಿದ್ದರು. ೫೫ ವರ್ಷ ವಯಸಿನ ಗ್ಲೂಸಿಕಾ ಬ್ರಿಟಿಷ್ ಸರ್ಬಿಯಾ ಮೂಲದವರಾಗಿದ್ದು ಒಟ್ಟು ೧೦,೦೦೦ ಗಂಟೆಗಳ ಹಾರಾಟ ಅನುಭವವನ್ನು ಹೊಂದಿದ್ದರು. ಭಾರತ ಮೂಲದ ೪೦ ವರ್ಷ ವಯಸಿನ ಅಹ್ಲುವಾಲಿಯಾ ಜೆಟ್ ಏರ್‌ವೇಸ್ ಸಂಸ್ಥೆಯ ಮಾಜಿ ಸಿಬ್ಬಂದಿಯಾಗಿದ್ದು ೨೦೦೯ರಲ್ಲಿ ಏರ್ ಇಂಡಿಯಾ ಸಂಸ್ಥೆಗೆ ಸೇರಿದ್ದರು. ಇವರು ಒಟ್ಟು ೩೬೨೦ ಗಂಟೆಗಳ ಹಾರಾಟದ ಅನುಭವವನ್ನು ಹೊಂದಿದ್ದರು.
## ನಿಲ್ದಾಣ ಮತ್ತು ಅಪಘಾತ 
## ರಕ್ಷಣಾ ಕಾರ್ಯಾಚರಣೆ
## ತನಿಖೆ ಮತ್ತು ಪರಿಹಾರ
## ಉಲ್ಲೇಖ
ಶ್ರೀಂದ್ರ ವರ್ಮನ

*ಸ್ಕಂದ ಪುರಾಣ* ಪ್ರಕಾರ, **ಶ್ರೀಂದ್ರ ವರ್ಮನು** ಕಂಬೋಜ ಸಾಮ್ರಾಜ್ಯದ ರಾಜನಾಗಿದ್ದನು. ಅವನು ತನ್ನ ರಾಜಧಾನಿಯಲ್ಲಿ ವರಾಹದೇವರ  ಪ್ರತಿಮೆಯನ್ನು ಸ್ಥಾಪಿಸಿದನು ಮತ್ತು ಅದಕ್ಕಾಗಿ ಚಿನ್ನದ ಸಿಂಹಾಸನವನ್ನು ಮಾಡಿದನು ಎಂದು ಹೇಳಲಾಗುತ್ತದೆ.

## ಇದನ್ನೂ ನೋಡಿ 
* ಸುದಕ್ಷಿಣ ಕಂಬೋಜ

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಹಿಂದೂ ಪುರಾಣ
ಈಜಿ ಮುಳ್ಳು

***ಈಜಿ ಮುಳ್ಳು, ಗಣಜಿಲು, ಚೀಮುಳ್ಳು  ಮುಂತಾದ ಹೆಸರಿರುವ  ಸಸ್ಯ, ಹಲ್ಥೋಲಿಯಾ ಮಿಮೋಸೋಯಿಡ್ಸ್*** ಒಂದು ಲಿಯಾನಾ ಪ್ರಭೇದವಾಗಿದೆ ಮತ್ತು ಹಲ್ಥೋಲಿಯ ಕುಲದ ಏಕೈಕ ಪ್ರಭೇದವಾಗಿದೆ. ಇದನ್ನು ಹಿಂದೆ ಸೀಸಲ್ಪಿನಿಯಾ ಕುಲದಲ್ಲಿ ಇರಿಸಲಾಗಿತ್ತು ಆದರೆ ಜಾತಿವಿಜ್ಞಾನದ ಅಧ್ಯಯನಗಳು ಈ ಗುಂಪನ್ನು ಪಾಲಿಫೈಲೆಟಿಕ್ ಎಂದು ಗುರುತಿಸಿದವು, ಇದು ಸೀಸಲ್ಪಿನೀ ಬುಡಕಟ್ಟು ಜನಾಂಗದ ಹಲ್ಥೋಲಿಯಾದಲ್ಲಿ ಹೊಸ ಕುಲದ ಸೀಸಲ್ಪಿನಿಯಾ ಮಿಮೋಸೋಯಿಡ್ಸ್ ಅನ್ನು ಇರಿಸಲು ಕಾರಣವಾಯಿತು. ಇದರ ಹರಡುವಿಕೆಯು ಬಾಂಗ್ಲಾದೇಶ, ಚೀನಾದಲ್ಲಿ ಯುನ್ನಾನ್, ಭಾರತ, ಲಾವೋಸ್, ಮ್ಯಾನ್ಮಾರ್, ಥೈಲ್ಯಾಂಡ್ ಮತ್ತು ವಿಯೆಟ್ನಾಂಗಳನ್ನು ಒಳಗೊಂಡಿದೆ.[2]

ಸಸ್ಯದಿಂದ ಗಲ್ಲಿಕ್ ಆಮ್ಲವನ್ನು ಹೊರತೆಗೆಯಬಹುದು. ಇದು *ಯುರೇಮಾ ಬ್ಲಾಂಡಾ* ಮರಿಹುಳುಗಳಿಗೆ ಆಹಾರ ಸಸ್ಯವಾಗಿದೆ.

## ಗ್ಯಾಲರಿ 

ಚಿತ್ರ:Caesalpinia_mimosoides_01.JPG
ಚಿತ್ರ:Caesalpinia_mimosoides_02.JPG
ಚಿತ್ರ:Caesalpinia_mimosoides_(6781337646).jpg
ಚಿತ್ರ:Caesalpinia_mimosoides_04.JPG
ಚಿತ್ರ:Caesalpinia_mimosoides_05.JPG
ಚಿತ್ರ:Caesalpinia_mimosoides_32.JPG

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* 
* ಸಂಬಂಧಿಸಿದ ಮಾಹಿತಿಸೀಸಾಲ್ಪಿನೀವಿಕಿಸ್ಪೀಸೀಸ್ ನಲ್ಲಿ

ವರ್ಗ:ಸಸ್ಯಗಳು
ತುಂಬೆ ಗಿಡ

***ತುಂಬೆ ಗಿಡ  ಎಂದು ಕರಯಲ್ಪಡುವ ಈ ಸಸ್ಯ, ಲ್ಯುಕಾಸ್ ಸೆಫಲೋಟ್ಸ್*** ಒಂದು ಹೂಬಿಡುವ ವಾರ್ಷಿಕ ಮೂಲಿಕೆಯಾಗಿದ್ದು, ಇದು ಸಾಮಾನ್ಯ ಕಳೆಯಾಗಿದ್ದು, ಇದನ್ನು ಖಾದ್ಯ ತರಕಾರಿಯಾಗಿ, ಮತ್ತು ಗಿಡಮೂಲಿಕೆಗಳಲ್ಲಿಯೂ ಬಳಸಲಾಗುತ್ತದೆ. ಇದು ಧರಂ ಪುಷ್ಪ, ಗುಮಾ, ದ್ರೋಣು ಪುಷ್ಪಿ ಅಥವಾ **ದ್ರೋಣ ಪುಸ್ಪಿ** ಮತ್ತು ಟೂ ಕ್ಸು ಬಾಯ್ ರೋಂಗ್ ಕಾವೊ ಸೇರಿದಂತೆ ಅನೇಕ ಸಾಮಾನ್ಯ ಹೆಸರುಗಳನ್ನು ಹೊಂದಿದೆ. ಇದು ಚೀನಾದಿಂದ ಭಾರತೀಯ ಉಪಖಂಡ ಏಷ್ಯಾದಾದ್ಯಂತ ಸಾಮಾನ್ಯ ಸಸ್ಯವಾಗಿದೆ.

ತುಂಬೆ ಗಿಡ  ಕೃಷಿ ಕ್ಷೇತ್ರಗಳಲ್ಲಿ ಕಳೆಗಳಾಗಿ, ವಿಶೇಷವಾಗಿ ಮಳೆಯ ಅವಧಿಯ ನಂತರ ಹುಟ್ಟುತ್ತವೆ. ಇದನ್ನು ಗ್ರಾಮೀಣ ಪ್ರದೇಶಗಳಲ್ಲಿ ಎಲೆಗಳುಳ್ಳ ತರಕಾರಿಯಾಗಿ ಬಳಸಲು ಸಂಗ್ರಹಿಸಲಾಗುತ್ತದೆ. ಇದನ್ನು ಔಷಧೀಯ ಬಳಕೆಗಾಗಿ ಸ್ವತಃ ಬೆಳೆಸಲಾಗುತ್ತದೆ ಮತ್ತು ಇದು ಮಾರುಕಟ್ಟೆಗಳಲ್ಲಿ ಸುಲಭವಾಗಿ ಲಭ್ಯವಿದೆ. ಈ ಸಸ್ಯದ ಅತ್ಯಂತ ಸಾಮಾನ್ಯ ಐತಿಹಾಸಿಕ ಬಳಕೆಯೆಂದರೆ ಹಾವಿನ ಕಡಿತಕ್ಕೆ ಚಿಕಿತ್ಸೆಯಾಗಿದೆ.  ಇದನ್ನು ನೀರಿನಲ್ಲಿ ನೆನೆಸಿ, ನಂತರ ಇದನ್ನು ಸ್ನಾನ ಮಾಡಲು ಮತ್ತು ಜಾನುವಾರುಗಳನ್ನು ತೊಳೆಯಲು ಬಳಸಲಾಗುತ್ತದೆ.

ಈ ಸಸ್ಯದಲ್ಲಿ ಕಂಡುಬರುವ ಎರಡು ರಾಸಾಯನಿಕ ಸಂಯುಕ್ತಗಳೆಂದರೆ ಲೇಬಲ್ಲೆನಿಕ್ ಆಮ್ಲ ಮತ್ತು ಬೀಟಾ-ಸಿಟೋಸ್ಟೆರಾಲ್. ಜೊತೆಗೆ, ಸಸ್ಯ ಒಲಿಯಾನಾಲಿಕ್ ಆಮ್ಲ, 7-ಆಕ್ಸೊಸಿಟೋಸ್ಟೆರಾಲ್, 7-ಆಕ್ಸಿಗ್ಮಾಸ್ಟೆರಾಲ್, 5-ಆಲ್ಫಾ-ಹೈಡ್ರಾಕ್ಸಿ stigmasterol, stigmasterol, 5-ಹೈಡ್ರಾಕ್ಸೀ-7,4 '-dimethoxy ಫ್ಲೇವೊನ್, ಪಿಲಿಯನ್, ಗೊಂಜಾಲಿಟೋಸಿನ್ I, ಟ್ರೈಸಿನ್, ಕಾಸ್ಮೋಸಿನ್, ಎಪಿಜೆನಿನ್-7-O-beta-D- (6-O-p-coumaryll) ಗ್ಲುಕೋಪೈರಾನೋಸೈಡ್, ಅನಿಸೊಫೋಲಿನ್ ಎ ಮತ್ತು ಲ್ಯುಟೋಲಿನ್ ಹೊಂದಿದೆ.

## ಬಾಹ್ಯ ಸಂಪರ್ಕಗಳು 
* ಬೆಳೆ ವಾಸ್ತವಾಂಶ ಪಟ್ಟಿ
* ಗ್ರಿನ್ ಟ್ಯಾಕ್ಸಾನಮಿ
* ಪೆಸಿಫಿಕ್ ದ್ವೀಪಗಳಲ್ಲಿನ *ಎಲ್. ಸೆಫಲೋಟ್ಸ್*

 ಮಿಯಾಚಿ ಮತ್ತು ಇತರರು. ನೇಪಾಳದ ಕಚ್ಚಾ ಔಷಧಿಗಳ ಅಧ್ಯಯನಗಳು XXIV. ದ್ರೋನಪುಷ್ಪಿಯ ರಾಸಾಯನಿಕ ಘಟಕಗಳು, ಲ್ಯುಕಾಸ್ ಸೆಫಲೋಟ್ಗಳ ಸಂಪೂರ್ಣ ಗಿಡಮೂಲಿಕೆಗಳು. ಚೆಮ್. ಔಷಧಾಲಯ. ಬುಲ್. 2006, 54 (10) 1370–1379.

ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ಯೋಹನ್ ಜೇಕಬ್ ಬಾಮರ್

thumb
**ಯೋಹನ್ ಜೇಕಬ್ ಬಾಮರ್** (1825-98) ಒಬ್ಬ ಸ್ವಿಸ್ ಗಣಿತವಿದ ಮತ್ತು ಭೌತವಿಜ್ಞಾನಿ.

## ಜನನ, ವಿದ್ಯಾಭ್ಯಾಸ 
ಸ್ವಿಟ್ಸರ್ಲೆಂಡಿನ ಬ್ಯಾಸೆಲ್-ಲ್ಯಾಂಡಿನಲ್ಲಿ ಜನನ (1-5-1825), ಬಾಸೆಲಿನಲ್ಲಿ ಮರಣ (12-3-1898). ಗಣಿತದಲ್ಲಿ ಡಾಕ್ಟೊರೇಟ್ ಪಡೆದು (1849) ಶಾಲಾ ಶಿಕ್ಷಕ ವೃತ್ತಿ ಹಿಡಿದ.

## ಸಾಧನೆಗಳು 
ಭೌತವಿಜ್ಞಾನದಲ್ಲಿ ಈತನು ಅನಂತರದ ದಿನಗಳಲ್ಲಿ ಬಾಮರನ ಸೂತ್ರವೆಂದು ಪ್ರಸಿದ್ಧವಾದ ಬೈಜಿಕ ಸೂತ್ರವನ್ನು ನೀಡಿದ (1885).

\lambda = h\frac{m^2}{m^2 - n^2}

ಇಲ್ಲಿ ***λ*** ಹೈಡ್ರೊಜನ್ ರೋಹಿತದಲ್ಲಿ (ಸ್ಪೆಕ್ಟ್ರಮ್) ಕಂಡುಬರುವ ರೇಖೆಯ ಅಲೆಯುದ್ದವನ್ನು ಆ್ಯಂಗ್‍ಸ್ಟ್ರಾಮ್ ಮಾನದಲ್ಲಿ ಪ್ರತಿನಿಧಿಸುತ್ತದೆ. ***n=2***, ***m=3,4, 5…*** ಮತ್ತು ***h=3645.6x10-8*** ಸೆಂಮೀ. ಇದೊಂದು ಅನುಭವಜನ್ಯ ಸೂತ್ರ.

ಆ್ಯಂಗ್‌ಸ್ಟ್ರಾಮ್ ಪ್ರಾಯೋಗಿಕವಾಗಿ ವೀಕ್ಷಿಸಿದ್ದ ನಾಲ್ಕು ಹೈಡ್ರೋಜನ್ ರೋಹಿತ ರೇಖೆಗಳ ಅಲೆಯುದ್ದಗಳನ್ನು ಬಾಮರ್ ಈ ಸೂತ್ರದಿಂದ ಪರಿಕಲಿಸಿ ಅವು ವಾಸ್ತವ ಅಲೆಯುದ್ದಗಳೊಡನೆ ನಿಷ್ಕೃಷ್ಟವಾಗಿ ಹೊಂದುತ್ತವೆ ಎಂದು ತೋರಿಸಿದ. ಮುಂದೆ ತನ್ನ ಸೂತ್ರದಿಂದ ಇನ್ನೂ ಅನೇಕ ಹೈಡ್ರೋಜನ ರೇಖೆಗಳ ಅಲೆಯುದ್ದಗಳನ್ನು ಪರಿಕಲಿಸಿದ. ಈ ರೇಖೆಗಳನ್ನು ಪ್ರಾಯೋಗಿಕವಾಗಿ ವೀಕ್ಷಿಸಿ ಸ್ಥಿರೀಕರಿಸಲಾಯಿತು. ಇವು ಪರಿಕಲಿತ ಅಲೆಯುದ್ದಗಳೊಡನೆ 1000 ದಲ್ಲಿ 1 ಭಾಗದಷ್ಟು ನಿಖರತೆಯಿಂದ ಹೊಂದುತ್ತಿದ್ದುವು.

ಬಾಮರನ ಸೂತ್ರ ಮುಂದೆ ಇನ್ನೂ ಅನೇಕ ಪರಮಾಣುಗಳ ರೋಹಿತ ರೇಖೆಗಳನ್ನು ಕುರಿತಂತೆ ಕೂಡ ಇಂಥ ಅನುಭವಜನ್ಯ ಸೂತ್ರಗಳಿಗೆ ಎಡೆ ಹಾಸಿಕೊಟ್ಟಿತು. ಸ್ವತಃ ಬಾಮರನೇ ತನ್ನ ಸೂತ್ರದಲ್ಲಿ ***n*** ಗೆ ***2*** ಕ್ಕಿಂತ ಭಿನ್ನ ಪೂರ್ಣಾಂಕಗಳನ್ನು ಕೊಡುತ್ತ ಹೋದರೆ ಹೈಡ್ರೊಜನ್ ಪರಮಾಣುವಿನ ಅತಿನೇರಳೆ ಮತ್ತು ಅತಿರಕ್ತ ರೋಹಿತರೇಖೆಗಳು ದೊರೆಯುತ್ತವೆಂದು ಪ್ರತಿಪಾದಿಸಿದ. ಮುಂದೆ ಇವೇ ಲೈಮಾನ್, ಪಾಶ್ಚನ್ (Paschen), ಬ್ರ್ಯಾಕೆಟ್ (Brackett) ಮತ್ತು ಫಂಡ್ (Pfund) ಶ್ರೇಣಿಗಳೆಂದು ಪ್ರಸಿದ್ಧಿ ಪಡೆದುವು. ಬಾಮರನ ಸೂತ್ರವನ್ನೇ ಮಾದರಿಯಾಗಿಟ್ಟುಕೊಂಡು ರಿಡ್ಬರ್ಗ್, ಕೈಸರ್ ಮತ್ತು ರುಂಗೆ ಅವರು ಇನ್ನೂ ಹೆಚ್ಚು ವ್ಯಾಪಕ ಶ್ರೇಣಿಸೂತ್ರಗಳನ್ನು ಕೊಟ್ಟರು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 

ವರ್ಗ:ಗಣಿತಜ್ಞರು
ವರ್ಗ:ಭೌತವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಾಸೆಲಾನ್

**ಕ್ಯಾಸಲೇನ್ (**ಆಂಗ್ಲದಲ್ಲಿ: **Castellan)** ಅಥವಾ **ಕಾಂಸ್ತೇಬಲ್ (**ಆಂಗ್ಲದಲ್ಲಿ: **Constable)** ಮಧ್ಯಕಾಲೀನ ಯುರೋಪಿನ ಕೋಟೆಯ ಆಡಳಿತಗಾರ ಅಥವಾ ಅಧಿಕಾರಿಯ ಸ್ಥಾನವಾಗಿತ್ತು. ಈ ಸ್ಥಾನವು ಭಾರತೀಯ "**ಕಿಲ್ಲೆದಾರ"** ಸ್ಥಾನಕ್ಕೆ ಸಮಾನವಾದ ಸ್ಥಾನ. ಅದರ ಸುತ್ತಮುತ್ತಲಿನ ಪ್ರದೇಶವನ್ನು ಕಾಸೆಲನಿ ಎಂದು ಉಲ್ಲೇಖಿಸಲಾಗಿದೆ. ಈ ಪದವು   ಇನಿಂದ ಬಂದಿದೆ. ಕಾಸೆಲಾನ್ ಯಾವಾಗಲೂ ಪುರುಷನಾಗಿತ್ತು, ಆದರೆ ಸಾಂದರ್ಭಿಕವಾಗಿ ಸ್ತ್ರೀಯಾಗಿರಬಹುದು. ಉದಾಹರಣೆಗಾಗಿ,

1194 ರಲ್ಲಿ ಬೌರ್ಬರ್ಗಿನ ಬೀಯಟ್ರಿಸ್ ತನ್ನ ಸಹೋದರ ರೋಜರ್‌ನ ಮರಣದ ನಂತರ ಬೌರ್ಬರ್ಗಿನ ತನ್ನ ತಂದೆಯ ಕಾಸೆಲನಿಯನ್ನು ಆನುವಂಶಿಕವಾಗಿ ಪ.ದಳು,‌ ಅಂತೆಯೇ, ಆಗ್ನೆಸ್ 1287 ರಲ್ಲಿ ತನ್ನ ಗಂಡ ಜಾನ್ ಡಿ ಬೋನ್ವಿಲ್ಲರ್ಸ್ ಅವರ ಮರಣದ ನಂತರ ಹಾರ್ಲೆಕ್ ದುರ್ಗದ ಕಿಲ್ಲೆದಾರರಾದರು. "ಗವರ್ನರ್" (ಆಡಳಿತಗಾರ) ಎಂಬ ಶೀರ್ಷಿಕೆಯನ್ನು ಇಂಗ್ಲಿಷ್ ಜೈಲು ವ್ಯವಸ್ಥೆಯಲ್ಲಿ ಉಳಿಸಿಕೊಂಡಲಾಗಿದೆ, ಸ್ಥಳೀಯ ಜೈಲಿನ ಮುಖಂಡರ ಕಾಸೆಲನ್ ಎಂದು ಮಧ್ಯಕಾಲೀನ ಕಲ್ಪನೆಯ ಅವಶೇಷವಾಗಿದೆ.

## ಉಲ್ಲೇಖಗಳು
ಅಮೋಘ್ ಆದಿತ್ಯ

**ಅಮೋಘ್ ಆದಿತ್ಯ** (ಜನನ 24 ಏಪ್ರಿಲ್ 1997) ಒಬ್ಬ ಭಾರತೀಯ ಧಾರಾವಾಹಿ ನಟ ಹಾಗೂ ಸಹಾಯಕ ಚಲನಚಿತ್ರ ನಿರ್ದೇಶಕ, ಇವರು ಮುಖ್ಯವಾಗಿ ಕನ್ನಡ ಭಾಷೆಯ ಧಾರವಾಹಿ ಮತ್ತು ಚಲನಚಿತ್ರಗಳಲ್ಲಿ ಕೆಲಸ ಮಾಡುತ್ತಾರೆ. 

ತಮ್ಮ ಆರಂಭದ ದಿನಗಳನ್ನು ರಂಗಭೂಮಿಯಿಂದ ಪ್ರಾರಂಭಿಸಿದ ಅಮೋಘ್ ಆದಿತ್ಯ ಅವರು ದೃಶ್ಯ ಹಾಗೂ ಸರ್ವಂ ಎಂಬ ಎರಡು ನಾಟಕ ತಂಡಗಳಲ್ಲಿ ಕೆಲಸ ಮಾಡಿದ್ದಾರೆ. 2020 ರಲ್ಲಿ ಯೂಟ್ಯೂಬ್ ನಲ್ಲಿ ಬಿಡುಗಡೆಯಾದ "ಸ್ವರ" ಸೇರಿದಂತೆ ಹಲವು ಕಿರುಚಿತ್ರಗಳಲ್ಲಿ ಸಹಾಯಕ ನಿರ್ದೇಶಕರಾಗಿ, ಸಂಭಾಷಣೆಕಾರರಾಗಿ ಮತ್ತು ಪಾತ್ರಧಾರಿಯಾಗಿ ಕೆಲಸ ನಿರ್ವಹಿಸಿದ್ದಾರೆ. 2021 ರಲ್ಲಿ ತೆರೆಗೆ ಬಂದ ಕನ್ನಡ ಚಿತ್ರ ರಾಮಾರ್ಜುನ ದಲ್ಲಿ ಸಹಾಯಕ ನಿರ್ದೇಶಕರಾಗಿ ಅಮೋಘ್ ಆದಿತ್ಯ ಕೆಲಸ ಮಾಡಿದ್ದಾರೆ. 2022 ರಲ್ಲಿ ಬಿಡೆಗಡೆಯಾದ ಕನ್ನಡ ಆಲ್ಬಮ್ ಸಾಂಗ್ "**ಇದು ನಿಜವೇ**" ದಲ್ಲಿ ಇವರು ನಾಯಕಿಗೆ ಜೋಡಿಯಾಗಿ ಕಾಣಿಸಿಕೊಂಡಿದ್ದರು. 

ಕಲರ್ಸ್ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗುತ್ತಿದ್ದ ಶಾಂತಂ ಪಾಪಂ, ಹೂ ಮಳೆ, ದೊರೆಸಾನಿ, ಗೀತಾ, ಅಂತರಪಟ ಹಾಗು ಝೀ ಕನ್ನಡ ವಾಹಿನಿಯಲ್ಲಿ ಪ್ರಸ್ತುತ ಪ್ರಸಾರವಾಗುತ್ತಿರುವ ಸತ್ಯ ಧಾರಾವಾಹಿಗಳಲ್ಲಿ ಪಾತ್ರ ಕಲಾವಿಧನಾಗಿ ಅಮೋಘ್ ಆದಿತ್ಯ ಕೆಲಸ ಮಾಡಿದ್ದಾರೆ. 2024 ಮಾರ್ಚ್ 18 ರಿಂದ ಝೀ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗುತ್ತಿರುವ ಶ್ರಾವಣಿ ಸುಬ್ರಮಣ್ಯ ಧಾರಾವಾಹಿಯಲ್ಲಿ ಅಮೋಘ್ ಆದಿತ್ಯ (ಪಾತ್ರದ ಹೆಸರು ಸುಬ್ರಮಣ್ಯ) ನಾಯಕನಾಗಿ ಕಾಣಿಸಿಕೊಂಡಿದ್ದಾರೆ ಹಾಗು ಈ ಮೂಲಕ ಮೊದಲ ಬಾರಿಗೆ ಧಾರಾವಾಹಿಯೊಂದಕ್ಕೆ ಪೂರ್ಣ ಪ್ರಮಾಣದ ನಾಯಕನಟನಾಗಿ ಕೆಲಸ ಮಾಡುತ್ತಿದ್ದಾರೆ to contact him just visit zee kannada 

. 

## ಆರಂಭಿಕ ಜೀವನ 
ಕರ್ನಾಟಕದ ಉಡುಪಿ ಜಿಲ್ಲೆಯ ಕುಂದಾಪುರದಲ್ಲಿ ಶಶಿಧರ್ ಮತ್ತು ಶಾಲಿನಿ ದಂಪತಿಗಳಿಗೆ ಅಮೋಘ್ ಆದಿತ್ಯ ಜನಿಸಿದರು. ಬೆಂಗಳೂರಿನ ನ್ಯಾಷನಲ್ ಹೈ ಸ್ಕೂಲ್ ನಲ್ಲಿ ಪ್ರೌಢ ಶಿಕ್ಷಣ, ವಿಜಯ ಕಾಲೇಜಿನಲ್ಲಿ ಪದವಿ ಪೂರ್ವ ಶಿಕ್ಷಣ ಮತ್ತು ವಾಣಿಜ್ಯ ಬ್ಯಾಚುಲರ್ (B.Com) ಪದವಿಯನ್ನು ಪಡೆದುಕೊಂಡಿದ್ದಾರೆ. 

## ಬಾಹ್ಯ ಕೊಂಡಿಗಳು 
1. ಶ್ರಾವಣಿ ಸುಬ್ರಹ್ಮಣ್ಯ ಧಾರಾವಾಹಿಯ ಹೀರೊ ಸುಬ್ಬು ಬಗ್ಗೆ ನಿಮಗೆಷ್ಟು ಗೊತ್ತು?
ತಡಸು

ತಡಸು ಅಥವಾ ದಡಸು ಎಂದು ಕನ್ನಡದಲ್ಲಿ ಹೆಸರಿರುವ ಸಸ್ಯ. ಇದರ ವೈಜ್ೞಾನಿಕ ಹೆಸರು      ಗ್ರೇವಿಯಾ ಡಾಮಿನೆಯು ಮಾಲ್ವೇಸಿ *ಸೆನ್ಸು ಲ್ಯಾಟೋ* ಕುಟುಂಬದ ಹೂಬಿಡುವ ಸಸ್ಯದ ಒಂದು ಜಾತಿಯಾಗಿದೆ.೮ ಮೀ (೨೬ ಅಡಿ) ಎತ್ತರವನ್ನು ತಲುಪುವ ಮರವು ಶ್ರೀಲಂಕಾ ಮುಂಗಾರು ಮತ್ತು ಮಧ್ಯಂತರ ಅರಣ್ಯ ಅಂತರಗಳಲ್ಲಿ ಮತ್ತು ಅಂಚುಗಳಲ್ಲಿ ಕಂಡುಬರುತ್ತದೆ, ಅಲ್ಲಿ ಈ ಸಸ್ಯವನ್ನು ಸಿಂಹಳ "ದಾಮಿನಿಯಾ" ಮತ್ತು ತಮಿಳಿನಲ್ಲಿ "ಚಡಾಚ್ಚಿ" ಎಂದು ಕರೆಯಲಾಗುತ್ತದೆ. ಇದು ಪಾಕಿಸ್ತಾನ (ಸಿಂಧ್, ಪಂಜಾಬ್, ಭಾರತ (ಪಂಜಾಬ್, ಮಧ್ಯಪ್ರದೇಶ, ನೇಪಾಳ ಮತ್ತು ಆಗ್ನೇಯ ಏಷ್ಯಾ) ದಲ್ಲಿಯೂ ಕಂಡುಬರುತ್ತದೆ. ಸಾಂಪ್ರದಾಯಿಕ ಔಷಧದಲ್ಲಿ, ಮುರಿತಗಳು, ಅತಿಸಾರ ಮತ್ತು ಚರ್ಮದ ಕಾಯಿಲೆಗಳಿಗೆ ತೊಗಟೆ ಮತ್ತು ಬೇರುಗಳನ್ನು ಬಳಸಿಕೊಂಡು *ಗ್ರೇವಿಯಾ ಟಿಲಿಫೋಲಿಯಾ* ಬಳಸಲಾಗುತ್ತದೆ. ಇದರ ಮರವನ್ನು ಉಪಕರಣದ ಹಿಡಿಕೆಗಳಿಗೆ ಬಳಸಲಾಗುತ್ತದೆ. ಹಣ್ಣುಗಳು ತಿನ್ನಲು ಯೋಗ್ಯವಾಗಿವೆ. ಭಾರತದಲ್ಲಿ ಪಶ್ಚಿಮ ಘಟ್ಟದ ಕಾಡುಗಳಲ್ಲಿ ಕಂಡುಬರುತ್ತದೆ

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಕರ್ನಾಟಕದ ಸಸ್ಯಗಳು
ಸಿಸ್ತಾನಿ ಜನರು

**ಸಿಸ್ತಾನಿ ಜನರು** (ಐತಿಹಾಸಿಕವಾಗಿ " ಸೆಕ್ಜಾಯ್ " ಎಂದೂ ಕರೆಯುತ್ತಾರೆ).  ಅವರು ಇರಾನ್ ಮೂಲದ    ಜನಾಂಗೀಯ ಗುಂಪಾಗಿದ್ದು, ಅವರು ಮುಖ್ಯವಾಗಿ ಇರಾನ್‌ನ ಆಗ್ನೇಯದಲ್ಲಿರುವ ಸಿಸ್ತಾನ್ ಎಂಬ ಪ್ರದೇಶದಲ್ಲಿ ಮತ್ತು ಐತಿಹಾಸಿಕವಾಗಿ ಅಫ್ಘಾನಿಸ್ತಾನದ ನೈಋತ್ಯದಲ್ಲಿ ವಾಸಿಸುತ್ತಿದ್ದಾರೆ. ಅವರ ಭಾಷೆ ಫಾರ್ಸಿ ಮತ್ತು ಸಿಸ್ತಾನಿ ಉಪಭಾಷೆಯಾಗಿದೆ . 
 
ಜನಾಂಗದ ಪರಿಭಾಷೆಯಲ್ಲಿ, ರಾವ್ಲಿನ್ಸನ್ ಹೆರಾತ್‌ನ ಜಮ್ಶಿದಿಗಳೊಂದಿಗೆ ಸಿಸ್ತಾನಿಯನ್ನು ಆರ್ಯನ್ ಜನಾಂಗದ ಶುದ್ಧ ಉದಾಹರಣೆ ಎಂದು ಪರಿಗಣಿಸುತ್ತಾನೆ.
 
ಹಿಂದೆ, ಸಿಸ್ತಾನ್‌ನ ಜನರು ಪಾರ್ಥಿಯನ್ ಪಹ್ಲವಿ, ಮಧ್ಯ ಪರ್ಷಿಯನ್ ( ಸಾಸಾನಿಯನ್ ಪಹ್ಲವಿ )  ನಂತಹ ಮಧ್ಯ ಪರ್ಷಿಯನ್ ಉಪಭಾಷೆಗಳನ್ನು ಮಾತನಾಡುತ್ತಿದ್ದರು ಮತ್ತು ಈಗ ಅವರು ಸಿಸ್ತಾನಿ ಎಂದು ಕರೆಯಲ್ಪಡುವ ಪರ್ಷಿಯನ್ ಉಪಭಾಷೆಯನ್ನು ಮಾತನಾಡುತ್ತಾರೆ.ಸಿಸ್ತಾನಿಗಳು ಸಿಥಿಯನ್ ಬುಡಕಟ್ಟುಗಳಲ್ಲಿ ಬದುಕುಳಿದವರು. ಸಿಥಿಯನ್ನರು 128 AD ನಲ್ಲಿ ನಿಧನರಾದ ಆರ್ಯರ ಕೊನೆಯ ಗುಂಪು.ಅವರು ಇರಾನ್‌ಗೆ ಪ್ರವೇಶಿಸಿದರು   .ಅವರು ಸಿಸ್ತಾನ್ ಮತ್ತು ಬಲೂಚಿಸ್ತಾನ್ ಪ್ರಾಂತ್ಯದ ಮಧ್ಯ ಮತ್ತು ಉತ್ತರ ಭಾಗಗಳಲ್ಲಿ ವಾಸಿಸುತ್ತಾರೆ. ಇತ್ತೀಚಿನ ದಶಕಗಳಿಂದ, ವಿವಿಧ ರಾಜಕೀಯ ಮತ್ತು ಹವಾಮಾನ ಕಾರಣಗಳಿಂದಾಗಿ, ಅವರು ಇರಾನ್‌ನ ಉತ್ತರದಲ್ಲಿರುವ ಟೆಹ್ರಾನ್ ಮತ್ತು ಗೋಲೆಸ್ತಾನ್‌ನಂತಹ ಇತರ ಪ್ರದೇಶಗಳಿಗೆ ವಲಸೆ ಹೋಗಿದ್ದಾರೆ.

## ಮಾರ್ಫೊಫೋನೆಮಿಕ್ಸ್ 
ಸಿಸ್ತಾನಿಗಳು ತಮ್ಮ ಹೆಸರನ್ನು *ಸೆಕಾಸ್ತಾನ್* ("ಲ್ಯಾಂಡ್ ಆಫ್ ಸಾಕಾ ") ನಿಂದ ಪಡೆದರು. ಸಾಕಾಗಳು ಇರಾನಿನ ಪ್ರಸ್ಥಭೂಮಿಗೆ ವಲಸೆ ಬಂದ ಸಿಥಿಯನ್ನರ ಬುಡಕಟ್ಟಿನವರು.&#x5B; *ಉಲ್ಲೇಖದ ಅಗತ್ಯವಿದೆ* &#x5D; ಪ್ರದೇಶದ ಹಳೆಯ ಹಳೆಯ ಪರ್ಷಿಯನ್ ಹೆಸರು - ಸಾಕಾ ಪ್ರಾಬಲ್ಯದ ಮೊದಲು - *ಜರಂಕಾ* ಅಥವಾ *ಡ್ರಾಂಗಿಯಾನಾ* ("ವಾಟರ್ ಲ್ಯಾಂಡ್").

## ಸಾಮಾಜಿಕ ಮತ್ತು ಜನಸಂಖ್ಯಾ ಗುಣಲಕ್ಷಣಗಳು 
ಹೆಚ್ಚಿನ ಸಿಸ್ತಾನಿಗಳು ಶಿಯಾ ಧರ್ಮಕ್ಕೆ ಬದ್ಧರಾಗಿದ್ದಾರೆ. ದೃಢೀಕರಿಸದ ವರದಿಗಳ ಪ್ರಕಾರ, ಬಲೂಚಿಸ್ತಾನ್ ಮತ್ತು ಸಿಸ್ತಾನ್ ಪ್ರಾಂತ್ಯಗಳಲ್ಲಿ ಸಿಸ್ತಾನಿಗಳ ಪಾಲು 40% ಮತ್ತು 50% ತಲುಪಬಹುದು, ಇದರ ಪರಿಣಾಮವಾಗಿ, ಟೆಹ್ರಾನ್ ಮತ್ತು ಗೋಲೆಸ್ತಾನ್‌ಗೆ ಸಿಸ್ತಾನಿಗಳ ವಲಸೆ ಇತ್ತೀಚಿನ ದಶಕಗಳಲ್ಲಿ ಸಂಭವಿಸಿದೆ.

ಯಜ್ದ್ ಮತ್ತು ಫಾರ್ಸ್ ಪ್ರಾಂತ್ಯಗಳ ಪರ್ಷಿಯನ್ನರೊಂದಿಗೆ ಸಿಸ್ತಾನಿ ಸಾಮಾನ್ಯ ಜೀನ್ ಪೂಲ್ ಅನ್ನು ಹೊಂದಿದೆ ಎಂದು ಜೆನೆಟಿಕ್ ಅಧ್ಯಯನಗಳು ತೋರಿಸುತ್ತವೆ.

## ಸಂಪನ್ಮೂಲಗಳು 
## ಉಲ್ಲೇಖಗಳು
ಧೂಮ (ಮರ)

***ಧೂಮ ಎಂದು ಹೆಸರಿರುವ ವೈಜ್ೞಾನಿಕವಾಗಿ ಡಿಪ್ಟೆರೋಕಾರ್ಪಸ್ ಇಂಡಿಕಸ್***  ಕರೆಯಲ್ಪಡುವ ಮರ. ಭಾರತ ಪಶ್ಚಿಮ ಘಟ್ಟಗಳಿಗೆ ಸ್ಥಳೀಯವಾಗಿರುವ ಡಿಪ್ಟೆರೊಕಾರ್ಪೇಸಿ ಕುಟುಂಬದ ದೊಡ್ಡ ಮರದ ಒಂದು ಜಾತಿಯಾಗಿದೆ. ಇದನ್ನು ಐಯುಸಿಎನ್ ರೆಡ್ ಲಿಸ್ಟ್ ಆಫ್ ಥ್ರೆಟೆನ್ಡ್ ಸ್ಪೀಸೀಸ್ 2021 ರ ಅಡಿಯಲ್ಲಿ ಅಳಿವಿನಂಚಿನಲ್ಲಿರುವ ಪ್ರಭೇದವೆಂದು ಗುರುತಿಸಲಾಗಿದೆ.

## ವಿವರಣೆ 
thumb|*ಡಿಪ್ಟೆರೋಕಾರ್ಪಸ್ ಇಂಡಿಕಸ್* ಮರ
ಇವು ಸುಮಾರು ೫೦ ಮೀಟರ್ ಎತ್ತರ ಮತ್ತು ೨ ಮೀಟರ್ ಸುತ್ತಳತೆ ಸಾಧಿಸಬಲ್ಲ ಉದಯೋನ್ಮುಖ ಮರಗಳಾಗಿವೆ. ಎಲೆಗಳು ಸರಳವಾಗಿರುತ್ತವೆ ಮತ್ತು ಪರ್ಯಾಯ ಫೈಲೊಟಾಕ್ಸಿಯನ್ನು ತೋರಿಸುತ್ತವೆ. ಹೆಚ್ಚಾಗಿ ಶಾಖೆಗಳ ಕೊನೆಯಲ್ಲಿ ಸಮೂಹವಾಗಿ ಕಂಡುಬರುತ್ತದೆ. ಎಲೆಯ ಗಾತ್ರಃ 8-20 × 6-10 cm. ಎಲೆಯ ಆಕಾರವನ್ನು ವಿಶಾಲವಾಗಿ  ಅಂಡಾಕಾರದ ಎಂದು ವಿವರಿಸಬಹುದು. ಎಲೆಯ ತುದಿಯು ಶೀಘ್ರವಾಗಿ ತೀಕ್ಷ್ಣವಾಗಿರುತ್ತದೆ. ಹತ್ತರಿಂದ ಹದಿಮೂರು ಜೋಡಿ ಬಲವಾದ ಮತ್ತು ಸಮಾನಾಂತರವಾದ ದ್ವಿತೀಯಕ ನರಗಳು ಕಂಡುಬರುತ್ತವೆ. ಪೆಟಿಯೋಲ್ ಉದ್ದ ಸುಮಾರು ೩ ಸೆಂ.

ಹೂವುಗಳು ಬಿಳಿ ಬಣ್ಣದಲ್ಲಿರುತ್ತವೆ ಮತ್ತು ಆಕ್ಸಿಲ್ಲರಿ ರೇಸೇಮ್ಗಳಲ್ಲಿ ಕಂಡುಬರುತ್ತವೆ. ಹಣ್ಣುಗಳು ೩ ಚಿಕ್ಕದಾದ ಮತ್ತು ೨ ಉದ್ದವಾದ, ದೊಡ್ಡದಾದ, ರೆಕ್ಕೆಗಳಂತಹ, ನಿರಂತರವಾದ ಕ್ಯಾಲಿಕ್ಸ್ ಹಾಲೆಗಳೊಂದಿಗೆ ಮೃದುವಾಗಿರುತ್ತವೆ.

## ವಿತರಣೆ 
ಇದು ಉತ್ತರ ಕರ್ನಾಟಕದಿಂದ ದಕ್ಷಿಣ ಕೇರಳದವರೆಗೆ ಪಶ್ಚಿಮ ಘಟ್ಟಗಳ ಕಡಿಮೆ ಮತ್ತು ಮಧ್ಯಮ ಎತ್ತರದ ನಿತ್ಯಹರಿದ್ವರ್ಣ ಕಾಡುಗಳಲ್ಲಿ ಕಂಡುಬರುವ ಅಪರೂಪದ ಮರವಾಗಿದೆ. ಎತ್ತರದ ವ್ಯಾಪ್ತಿಯು ೪೦೦ ಮೀಟರ್ನಿಂದ ೯೦೦ ಮೀಟರ್ಗಳವರೆಗೆ ಇರುತ್ತದೆ.
ಚಿತ್ರ:Dipterocarpus_indicus_192854856.jpg|alt=Flower|ಹೂ
ಚಿತ್ರ:Dipterocarpus_indicus_Bedd._(53528098217).jpg|alt=Tree|ಮರ
ಚಿತ್ರ:Seed_of_Dipterocarpus_indicus.jpg|alt=Seed|ಬೀಜ
ಚಿತ್ರ:Dipterocarpus_indicus_Bedd._(53529298652).jpg|alt=Leaves|ಎಲೆಗಳು

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಮರಗಳು
ವರ್ಗ:ಕರ್ನಾಟಕದ ಸಸ್ಯಗಳು
ಆನೆ ಗೊರಂಟೆ

ಆನೆ ಗೊರಂಟೆ, ಗೋರಂಟೆ ಎಂದು ಕನ್ನಡ ಭಾಷೆಯಲ್ಲಿ ಕರೆಯಲ್ಪಡುವ ***ಬಾರ್ಲೇರಿಯಾ ಪ್ರಿಯಾನಿಟಿಸ್***  ಅಕ್ಯಾಂಥೇಸಿ ಕುಟುಂಬದಲ್ಲಿ ಒಂದು ಪೊದೆಸಸ್ಯವಾಗಿದ್ದು, ಇದು ಆಗ್ನೇಯ ಏಷ್ಯಾ, ಚೀನಾ, ಭಾರತೀಯ ಉಪಖಂಡ, ಅರೇಬಿಯನ್ ಪೆನಿನ್ಸುಲಾ ಮತ್ತು ಈಶಾನ್ಯ ಆಫ್ರಿಕಾಕ್ಕೆ ಸ್ಥಳೀಯವಾಗಿದೆ. ಇದು ಪ್ರಪಂಚದಾದ್ಯಂತದ ನೈಸರ್ಗಿಕವಾಗಿ  ಕಂಡುಬರುವ ಅಲಂಕಾರಿಕ ಮತ್ತು ಕಳೆ ಸಸ್ಯವಾಗಿ ವ್ಯಾಪಕವಾಗಿ ಹರಡಿದೆ. ಇದನ್ನು ಅಲಂಕಾರಿಕವಾಗಿ ಮಾತ್ರವಲ್ಲದೆ, ಒಂದು ರಕ್ಷಣೆಯಾಗಿ ಮತ್ತು ವ್ಯಾಪಕವಾಗಿ ಜಾನಪದ ಔಷಧಿಗಳ ಒಂದು ಭಾಗವಾಗಿ ಬಳಸಲಾಗುತ್ತಿತ್ತು. ಒಂದು ಕಳೆ  ಎಂಬ ಪರಿಗಣೆಯಲ್ಲಿ ಇದನ್ನು ಅನೇಕ ಪ್ರದೇಶಗಳಲ್ಲಿ ಸಮಸ್ಯಾತ್ಮಕವೆಂದು ಪರಿಗಣಿಸಲಾಗಿದೆ.

## ವಿವರಣೆ 
೧.೮ ಮೀಟರ್ ಎತ್ತರದ ಹೆಚ್ಚು ಕವಲೊಡೆಯುವ ಪೊದೆಸಸ್ಯ, ಕೆಳಗಿನ ಎಲೆಯ ಆಕ್ಸಿಲ್ಗಳು ೧-೨ ಸೆಂ. ಮೀ. ಉದ್ದದ ಬೆನ್ನೆಲುಬುಗಳನ್ನು ಹೊಂದಿರುತ್ತವೆ, ಇದು ಈ *ಬಾರ್ಲೆರಿಯಾ* ನಿರ್ದಿಷ್ಟ ಲಕ್ಷಣಗಳಲ್ಲಿ ಒಂದಾಗಿದೆ. &nbsp;ಕಾಂಡ ಮತ್ತು ಕೊಂಬೆಗಳು ತೆರೆಟ್, ನಯವಾದ, ಲೆಂಟಿಸೆಲೆಟ್ ಮತ್ತು ಹೊಳಪು ಹೊಂದಿರುತ್ತವೆ. ಎಲೆಗಳು ಅಂಡಾಕಾರ ಮತ್ತು ಎರಡೂ ಮೇಲ್ಮೈಗಳು ಎಳೆಯದಿದ್ದಾಗ  ಪ್ಯೂಬೆಸೆಂಟ್ ಆಗುತ್ತವೆ ಆದರೆ ಶೀಘ್ರದಲ್ಲೇ ಗ್ಲಾಬ್ರೆಸೆಂಟ್ ಆಗಿರುತ್ತವೆ. &nbsp;ದೊಡ್ಡ ಚಿನ್ನದ-ಹಳದಿ ಹೂವುಗಳು ಮೇಲಿನ ಎಲೆಗಳ ಅಕ್ಷಗಳಲ್ಲಿ ಮತ್ತು/ಅಥವಾ ಶಾಖೆಗಳ ಮೇಲೆ ಸಮೂಹವಾಗಿರುತ್ತವೆ. ಈ ಪ್ರಭೇದವನ್ನು ಇತರ ಬಾರ್ಲೇರಿಯಾದಿಂದ ಪ್ರತ್ಯೇಕಿಸಲು ಸ್ಪಿನೋಸ್ ಕ್ಯಾಲಿಕ್ಸ್ ಹಾಲೆಗಳು ಮತ್ತು ಹಳದಿ ಬಣ್ಣದಿಂದ ಕಿತ್ತಳೆ ಬಣ್ಣದ ಕೊರೊಲ್ಲಾವನ್ನು ಬಳಸಲಾಗುತ್ತದೆ.[2] ಝೊಂಗು/ಚೀನಾದಲ್ಲಿ, ಹೂವುಗಳು ಅಕ್ಟೋಬರ್                              `ನಿಂದ  ಡಿಸೆಂಬರ್ ವರೆಗೆ ಕಾಣಿಸಿಕೊಳ್ಳುತ್ತವೆ, ಆದರೆ ಡಿಸೆಂಬರ್ನಿಂದ ಫೆಬ್ರವರಿಯವರೆಗೆ ಹಣ್ಣಾಗುತ್ತವೆ, ಆದರೆ ಪಾಕಿಸ್ತಾನದಲ್ಲಿ ವರ್ಷವಿಡೀ ಹೂಬಿಡುವಿಕೆ ಇರುತ್ತದೆ. ಆಸ್ಟ್ರೇಲಿಯಾದ ಹೂಬಿಡುವ ಮತ್ತು ಹಣ್ಣಿನ ಸಮಯಗಳು ಮಾರ್ಚ್ ನಿಂದ ಜೂನ್, ಆಗಸ್ಟ್ ನಿಂದ ಅಕ್ಟೋಬರ್ ಮತ್ತು ಡಿಸೆಂಬರ್ ವರೆಗೆ.

## ವರ್ಗೀಕರಣ 
ಈ ಸಸ್ಯವನ್ನು ಕಾರ್ಲ್ ಲಿನ್ನೆಯಸ್ ೧೭೫೩ ರಲ್ಲಿ ತನ್ನ ಮೂಲಭೂತ ಕೃತಿಯಾದ ಸ್ಪೀಸೀಸ್ ಪ್ಲಾಂಟಾರಮ್ ನಲ್ಲಿ ವಿವರಿಸಿದ್ದಾನೆ.

ಬಿ. ಪ್ರಿಯೊನೈಟಿಸ್ ಎಲ್. ನ ಮೂರು ಸ್ವೀಕೃತ ಉಪವರ್ಗಗಳಿವೆ, ಇವುಗಳನ್ನು ೧೯೮೩ರಲ್ಲಿ ವಿವರಿಸಲಾಗಿದೆ.:

* *ಬಿ. ಪಿ.* ಸಬ್ಸ್ಪ್. ಅಪ್ಪ್ರೆಸಾ (ಫೋರ್ಸ್ಕ. ಬ್ರುಮ್ಮಿಟ್ & J.R.I.Wood
* ಬಿ. ಪಿ. ಸಬ್ಸ್ಪ್. ಇಂಡುಟಾ (′ಐಡಿ2] ′ ಬ್ರುಮ್ಮಿಟ್ & 
ಚಿತ್ರ:Barleria_prionitis_(Porcupine_flower)_in_Hyderabad,_AP_W_IMG_9999.jpg|alt=Barleria prionitis in Hyderabad, India.|ಭಾರತದ ಹೆದ್ದಾರಾಬಳ್ಳಿ*ರಾಷ್ಟ್ರೀಯ ಪ್ರಿಯದರ್ಶಿಗಳು*... 
ಚಿತ್ರ:Barleria_prionitis_(Porcupine_flower)_in_Hyderabad,_AP_W_IMG_9998.jpg|alt=Barleria prionitis in Hyderabad, India.|ಸ್ಥಳೀಯ ಸಂಸ್ಥೆಗಳಿಂದ ಅನುದಾನ. 
ಚಿತ್ರ:Barleria_prionitis_(Porcupine_flower)_in_Hyderabad,_AP_W_IMG_9990.jpg|alt=Barleria prionitis in Hyderabad, India.|ಸ್ಥಳೀಯ ಸಂಸ್ಥೆಗಳಿಂದ ಅನುದಾನ. 
ಚಿತ್ರ:Barleria_prionitis_(Porcupine_flower)_in_Hyderabad,_AP_W_IMG_9989.jpg|alt=Barleria prionitis in Hyderabad, India.|ಸ್ಥಳೀಯ ಸಂಸ್ಥೆಗಳಿಂದ ಅನುದಾನ. 

## ಬಾಹ್ಯ ಸಂಪರ್ಕಗಳು 
* ಐಟಿಐಎಸ್ ಜಾಲತಾಣದಲ್ಲಿ *ಬಾರ್ಲೇರಿಯಾ ಪ್ರಾನಿಟಿಸ್*

ವರ್ಗ:ಹೂವುಗಳು
ವರ್ಗ:ಸಸ್ಯಗಳು
ವರ್ಗ:ಔಷದೀಯ ಸಸ್ಯಗಳು
ವರ್ಗ:Pages with unreviewed translations
ಲೈಬ್ನಿಟ್ಸ್ ಪ್ರಮೇಯ

ಕಲನಶಾಸ್ತ್ರದಲ್ಲಿ, **ಲೈಬ್‍ನಿಟ್ಸ್ ಪ್ರಮೇಯ** ಎನ್ನುವುದು ಗುಣಲಬ್ಧ ನಿಯಮವನ್ನು ಸಾರ್ವತ್ರೀಕರಿಸುತ್ತದೆ. ಇದಕ್ಕೆ ಲೈಬ್‍ನಿಟ್ಸ್ ಹೆಸರನ್ನು ಇಡಲಾಗಿದೆ. ಇದನ್ನು **ಲೈಬ್‌ನಿಟ್ಸ್ ಸೂತ್ರ**ವೆಂದೂ ಕರೆಯುವುದಿದೆ. ಎರಡು ಗಣಿತ ಫಲನಗಳ ಗುಣಲಬ್ಧದ ***n***-ನೆಯ ನಿಷ್ಪನ್ನವನ್ನು ಕಂಡುಹಿಡಿಯಲು ಈ ಸೂತ್ರದ ಬಳಕೆ ಇದೆ. ಸೂತ್ರ ಹೀಗಿದೆ:

***Dn(uv) = vDnu + nDn-1uDv + ½n(n-1)Dn-2uD2v + … + uDnv***

ಇಲ್ಲಿ ***u,v*** ಎರಡು ಗಣಿತ ಫಲನಗಳು; ***D*** = ಅವಕಲ ಪರಿಕರ್ಮಿ (differential operator). ಇಲ್ಲಿಯ ಸಂಖ್ಯಾಗುಣಾಂಕಗಳು (number co-efficients) ***(u+v)n*** ಎಂಬುದರ ದ್ವಿಪದ ವಿಸ್ತರಣೆಯಲ್ಲಿಯ ಗುಣಾಂಕಗಳು; ಮತ್ತು ಸೂಚಿತವಾಗಿರುವ ನಿಷ್ಪನ್ನಗಳ ದರ್ಜೆ ಈ ವಿಸ್ತರಣೆಯಲ್ಲಿಯ ಸಂವಾದಿ ಘಾತಗಳ ದರ್ಜೆಯವೇ ಆಗಿರುತ್ತವೆ. ಸಾದೃಶ್ಯವಾಗಿ ಹೇಳುವುದಾದರೆ, ***k*** ಫಲನಗಳ ಗುಣಲಬ್ಧದ ***n***-ನೆಯ ವ್ಯುತ್ಪನ್ನವನ್ನು ***k*** ಪರಿಮಾಣಗಳ ಮೊತ್ತದ n-ಘಾತದ (nth power), ಬಹುಪದೀಯ ವಿಸ್ತರಣೆಯಿಂದ ಬರೆಯಬಹುದು.

## ಉಲ್ಲೇಖಗಳು 
ವರ್ಗ:ಕಲನಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜುನೈದ್ ಸಿದ್ದಿಕಿ

**ಜುನೈದ್ ಸಿದ್ದಿಕಿ** (ಜನನ ೨೫ ಮಾರ್ಚ್ ೧೯೮೫) ಕೆನಡಾದ ರಾಷ್ಟ್ರೀಯ ಕ್ರಿಕೆಟ್ ಆಟಗಾರ. ಅವರು ೨೦೧೧ ರಲ್ಲಿ ಆಟದ ಎಲ್ಲಾ ಸ್ವರೂಪಗಳಿಗೆ ಪಾದಾರ್ಪಣೆ ಮಾಡಿದರು. ಕೆನಡಾದ ರಾಷ್ಟ್ರೀಯ ತಂಡಕ್ಕೆ ಆಯ್ಕೆಯಾಗುವ ಮೊದಲು ಶ್ರೀಲಂಕಾದಲ್ಲಿ ಪ್ರಥಮ ದರ್ಜೆ ಮತ್ತು ಲಿಸ್ಟ್ ಎ ಆಟಗಳನ್ನು ಆಡಲು ಆಯ್ಕೆಯಾದ ಕೆಲವೇ ಕೆನಡಾದ ಮನೆಯಲ್ಲಿ ಬೆಳೆದ ಆಟಗಾರರಲ್ಲಿ ಸಿದ್ದಿಕಿ ಕೂಡ ಒಬ್ಬರು. ಅವರು ಲೆಗ್‌ಸ್ಪಿನ್ ಬೌಲಿಂಗ್ ಮಾಡುವ ಬಲಗೈ ಬ್ಯಾಟ್ಸ್‌ಮನ್. ಜನವರಿ ೨೦೧೮ ರಲ್ಲಿ, ಅವರು ೨೦೧೮ ರ ಐಸಿಸಿ ವಿಶ್ವ ಕ್ರಿಕೆಟ್ ಲೀಗ್ ಡಿವಿಷನ್ ಎರಡು ಪಂದ್ಯಾವಳಿಗಾಗಿ ಕೆನಡಾದ ತಂಡದಲ್ಲಿ ಹೆಸರಿಸಲ್ಪಟ್ಟರು.

೩ ಜೂನ್ ೨೦೧೮ ರಂದು, ಗ್ಲೋಬಲ್ ಟ್೨೦ ಕೆನಡಾ ಪಂದ್ಯಾವಳಿಯ ೨೦೧೮ ಗ್ಲೋಬಲ್ ಟ್೨೦ ಕೆನಡಾ ಆವೃತ್ತಿ ಆಟಗಾರರ ಡ್ರಾಫ್ಟ್‌ನಲ್ಲಿ ವಿನ್ನಿಪೆಗ್ ಹಾಕ್ಸ್ ಗಾಗಿ ಆಡಲು ಅವರನ್ನು ಆಯ್ಕೆ ಮಾಡಲಾಯಿತು. ಸೆಪ್ಟೆಂಬರ್ 2018 ರಲ್ಲಿ, 2018–19 ICC ವರ್ಲ್ಡ್ ಟ್ವೆಂಟಿ20 ಅಮೇರಿಕಾಸ್ ಕ್ವಾಲಿಫೈಯರ್ ಪಂದ್ಯಾವಳಿಗಾಗಿ ಕೆನಡಾದ ತಂಡದಲ್ಲಿ ಅವರನ್ನು ಹೆಸರಿಸಲಾಯಿತು.

ಆಗಸ್ಟ್ 2019 ರಲ್ಲಿ, 2018–19 ICC T20 ವರ್ಲ್ಡ್ ಕಪ್ ಅಮೇರಿಕಾಸ್ ಕ್ವಾಲಿಫೈಯರ್ ಪಂದ್ಯಾವಳಿಯ ಪ್ರಾದೇಶಿಕ ಫೈನಲ್ಸ್ ಕೆನಡಾದ ತಂಡದಲ್ಲಿ ಅವರನ್ನು ಹೆಸರಿಸಲಾಯಿತು. ಅಕ್ಟೋಬರ್ 2019 ರಲ್ಲಿ, ಯುನೈಟೆಡ್ ಅರಬ್ ಎಮಿರೇಟ್ಸ್‌ನಲ್ಲಿ 2019 ICC T20 ವಿಶ್ವ ಕಪ್ ಅರ್ಹತಾ ಪಂದ್ಯ ಪಂದ್ಯಾವಳಿಗಾಗಿ ಕೆನಡಾದ ತಂಡದಲ್ಲಿ ಅವರನ್ನು ಹೆಸರಿಸಲಾಯಿತು.

ಫೆಬ್ರವರಿ 2022 ರಲ್ಲಿ, ಒಮಾನ್‌ನಲ್ಲಿ ನಡೆದ 2022 ICC ಪುರುಷರ T20 ವರ್ಲ್ಡ್ ಕಪ್ ಗ್ಲೋಬಲ್ ಕ್ವಾಲಿಫೈಯರ್ A ಪಂದ್ಯಾವಳಿಗಾಗಿ ಕೆನಡಾದ ತಂಡದಲ್ಲಿ ಅವರನ್ನು ಹೆಸರಿಸಲಾಯಿತು. 

ಮೇ ೨೦೨೪ ರಲ್ಲಿ, ಅವರು ೨೦೨೪ ಐಸಿಸಿ ಪುರುಷರ ಟಿ೨೦ ವಿಶ್ವಕಪ್ಗಾಗಿ ಕೆನಡಾದ ತಂಡದಲ್ಲಿ ಹೆಸರಿಸಲ್ಪಟ್ಟರು.

## ಉಲ್ಲೇಖಗಳು
ವರ್ಗ:ಕ್ರಿಕೆಟ್ ಆಟಗಾರರು
ಧನು (ಹಿಂದೂ ಧರ್ಮ)

**ಧನು**  ಒಬ್ಬ ಹಿಂದೂ ಆದಿ ದೇವತೆ. ಆಕೆಯನ್ನು *ಋಗ್ವೇದದಲ್ಲಿ* ದಾನವರು ಎಂದು ಕರೆಯಲಾಗುವ ನಾಮಸೂಚಕ ಜನಾಂಗದ ತಾಯಿ ಎಂದು ಉಲ್ಲೇಖಿಸಲಾಗಿದೆ. ನಂತರದ ಹಿಂದೂ ಧರ್ಮದಲ್ಲಿ, ಆಕೆಯನ್ನು ಪ್ರಜಾಪತಿ ದಕ್ಷ ಮತ್ತು ಅವನ ಸಂಗಾತಿಯಾದ ಪಾಂಚಜನಿಯ ಮಗಳು ಮತ್ತು ಕಶ್ಯಪ ಋಷಿಯ ಪತ್ನಿ ಎಂದು ವಿವರಿಸಲಾಗಿದೆ.

## ವ್ಯುತ್ಪತ್ತಿ 
ಧನು ಎಂಬ ಪದವು "ಮಳೆ" ಅಥವಾ "ದ್ರವ" ಎಂಬ ಅರ್ಥವನ್ನು ಕೊಡುತ್ತದೆ. ಅವೆಸ್ತಾನ್ ದನು, "ನದಿ" ಮತ್ತು  ಡಾನ್, ಡ್ಯಾನ್ಯೂಬ್, ಧನಿಪಿರ್, ಧನಿಷ್ಠ ನಂತಹ ನದಿ ಹೆಸರುಗಳಿಗೆ ಇದನ್ನು ಹೋಲಿಸಲಾಗುತ್ತದೆ. ನೇಪಾಳದಲ್ಲಿ ಧನು ಎಂಬ ನದಿಯೂ ಇದೆ.

## ಸಾಹಿತ್ಯ 
### ಋಗ್ವೇದ 
*ಋಗ್ವೇದದಲ್ಲಿ* (೧.೩೨.೯), ಇಂದ್ರನಿಂದ ಕೊಲ್ಲಲ್ಪಟ್ಟ ಅಸುರ ವೃತ್ರನ ತಾಯಿ ಎಂದು ಗುರುತಿಸಲಾಗಿದೆ.

### ಪದ್ಮ ಪುರಾಣ 
ಪದ್ಮ ಪುರಾಣದಲ್ಲಿ ಧನುವಿನ ಮಕ್ಕಳನ್ನು ವಿವರಿಸಲಾಗಿದೆ:

 

### ಬ್ರಹ್ಮಾಂಡ ಪುರಾಣ 
ಬ್ರಹ್ಮಾಂಡ ಪುರಾಣದಲ್ಲಿ, ಅದಿತಿ  ನೀತಿವಂತಳಾಗಿದ್ದರೆ ಮತ್ತು ದಿತಿಯು ಬಲಶಾಲಿ ಹಾಗೂ ಧನು  ಮಾಯೆಯನ್ನು ಅಭ್ಯಾಸ ಮಾಡುತ್ತಾಳೆ ಎಂದು ಹೇಳಲಾಗಿದೆ.

ಧನು ತನ್ನ ಮಗ ವೃತ್ರನನ್ನು ಕೊಲ್ಲುವುದನ್ನು ಕೇಳಿದ ನಂತರ ಇಂದ್ರನು ಬೆರಗಾಗುತ್ತಾನೆ.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಹಿಂದೂ ಪುರಾಣ
ಜೋಸೆಫ್ ಫೋರ್ಯೇ

thumb|ಸು. ೧೮೨೦ರಲ್ಲಿ ಜೋಸೆಫ್ ಫೋರ್ಯೇ
**ಜೀನ್ ಬ್ಯಾಪ್ಟಿಸ್ಟ್ ಜೋಸೆಫ್ ಫೋರ್ಯೇ** (1768-1830) ಒಬ್ಬ ಫ್ರೆಂಚ್ ಗಣಿತವಿದ. ಜನನ 21-3-1768, ಮರಣ 16-5-1830. ಹಸಿರುಮನೆ ಪರಿಣಾಮದ ಪರಿಶೋಧನೆಗಾಗಿ ಕೂಡ ಫೋರ್ಯೇನನ್ನು ಸಾಮಾನ್ಯವಾಗಿ ಹೊಣೆಮಾಡಲಾಗುತ್ತದೆ.

## ಜನನ, ವಿದ್ಯಾಭ್ಯಾಸ 
ಬಡಕುಟುಂಬದಲ್ಲಿ ಜನಿಸಿದ ಫೋರ್ಯೇ ಎಂಟನೆಯ ವಯಸ್ಸಿನಲ್ಲಿ ಹೆತ್ತವರ ವಿಯೋಗದಿಂದ ತಬ್ಬಲಿಯಾದ. ಧರ್ಮಗುರುಗಳ ಕೃಪೆಯಿಂದ ಶಾಲೆ ಸೇರುವುದು ಸಾಧ್ಯವಾಯಿತು. ವಿದ್ಯಾಭ್ಯಾಸದಲ್ಲಿ ಈತ ಅಶಿಸ್ತು, ದುರಹಂಕಾರ ಪ್ರದರ್ಶಿಸುತ್ತಿದ್ದನಾದರೂ ಗಣಿತದ ಬಗ್ಗೆ ಅಸಾಧಾರಣ ಆಸಕ್ತಿ ಉಳ್ಳವನಾಗಿದ್ದ. ಮಿಲಿಟರಿ ಸೇರಬೇಕೆನ್ನುವ ಈತನ ಆಶೆ ಈಡೇರದೆ ಹೋಯಿತು.

## ನಂತರದ ಜೀವನ, ಸಾಧನೆಗಳು 
ಫೋರ್ಯೇ ತನ್ನ ಪ್ರಥಮ ಸಂಶೋಧನಾತ್ಮಕ ಪ್ರಬಂಧವನ್ನು ಫ್ರಾನ್ಸ್ ವಿಜ್ಞಾನ ಅಕಾಡೆಮಿಯಲ್ಲಿ ಮಂಡಿಸಿದ (1789). ಇದು ಬೀಜಗಣಿತ ಸಮೀಕರಣಗಳ ಮತ್ತು ಅವನ್ನು ಬಿಡಿಸುವುದರ ಬಗೆಗಿನ ಸಿದ್ಧಾಂತವಾಗಿತ್ತು. ಫೋರ್ಯೇಯನ್ನು ನೆಪೋಲಿಯನ್ ಫ್ರಾನ್ಸಿನ ಇಕೊಲೆ ನಾರ್ಮಲೆಯಲ್ಲಿ ಅಧ್ಯಾಪಕನಾಗಿ ನೇಮಿಸಿದ (1895). ಇದರಿಂದ ಈತನ ಸಂಶೋಧನೆಗಳಿಗೆ ವಿಶೇಷ ಚಾಲನೆ ದೊರಕಿದಂತಾಯಿತು. ಈತ ತನ್ನ ಸಂಶೋಧನೆಯಲ್ಲಿ ಸೈದ್ಧಾಂತಿಕ ಹಿನ್ನೆಲೆ ಹಾಗೂ ಪ್ರಾಯೋಗಿಕ ಅನ್ವಯಗಳು ನಿಕಟವರ್ತಿಗಳಾಗಿರುವಂತೆ ಜಾಗ್ರತೆ ವಹಿಸಿದ್ದ.

1798ರಲ್ಲಿ ನೆಪೋಲಿಯನ್ ಈಜಿಪ್ಟಿಗೆ ದಂಡಯಾತ್ರೆ ಹೋದಾಗ ತನ್ನೊಂದಿಗೆ ಬುದ್ಧಿಜೀವಿಗಳ ಒಂದು ತಂಡವನ್ನೇ ಒಯ್ದಿದ್ದ. ಅದರಲ್ಲಿ ಫೋರ್ಯೇಯೂ ಇದ್ದ. ಈಜಿಪ್ತಿನ ವಿಜ್ಞಾನ ಸಂಸ್ಥೆಯಲ್ಲಿ ಇವರೆಲ್ಲರೂ ಅಲ್ಲಿಯ ಜನರನ್ನು ಸುಂಸಂಸ್ಕೃತರಾಗಿ ಮಾಡುವ ಕಾರ್ಯ ಕೈಗೊಂಡರು. ಇದಲ್ಲದೆ ಫೋರ್ಯೇ ಮೂರು ವರ್ಷಕಾಲ ಈಜಿಪ್ತಿನ ಗವರ್ನರ್ ಆಗಿಯೂ ಕಾರ್ಯನಿರ್ವಹಿಸಿದ.

ಫ್ರಾನ್ಸಿಗೆ ತೆರಳಿದ ಬಳಿಕ 1804ರಲ್ಲಿ ಸಂಖ್ಯಾ ಸಮೀಕರಣಗಳ ಒಂದು ಬೃಹತ್ ಹೊತ್ತಗೆಯನ್ನೇ ಹೊರತಂದ. 1822ರಲ್ಲಿ ಈತ ಪ್ರಕಟಿಸಿದ ಗಣಿತ ಭೌತವಿಜ್ಞಾನದ ಸಿದ್ಧಾಂತದ ನೆರವಿನಿಂದ ಉಷ್ಣವಹನವನ್ನು ವಿವರಿಸಬಹುದು. ಯಾವುದೇ ಒಂದು ಅನವಧಿಯುತ (ಏಪೀರಿಯಾಡಿಕ್) ದೃಶ್ಯಮಾನವನ್ನು ಅವಧಿಯುತ ದೃಶ್ಯಮಾನಗಳಾಗಿ ಪರಿವರ್ತಿಸಬಲ್ಲಂಥ ಸಾಮರ್ಥ್ಯ ಈ ಸಿದ್ಧಾಂತಕ್ಕೆ ಇತ್ತು. ಆದ್ದರಿಂದಲೇ ಇಂದು ಫೋರ್ಯೇಯ ಸಿದ್ಧಾಂತವನ್ನು ಭೌತವಿಜ್ಞಾನ, ಭೂವಿಜ್ಞಾನ, ಎಲೆಕ್ಟ್ರಾನಿಕ್ಸ್, ಎಂಜಿನಿಯರಿಂಗ್, ಶಬ್ದಪ್ರಕರಣ ಮುಂತಾಗಿ ಕಂಪನಗಳನ್ನು ಒಳಗೊಂಡಿರುವ ಯಾವುದೇ ಸಮಸ್ಯೆಗೂ ಅನ್ವಯಿಸಬಹುದಾಗಿದೆ. ಇದನ್ನು ಬಳಸಿ ಪ್ರತಿಯೊಂದು ಜಟಿಲ ಶಬ್ದ ತರಂಗವನ್ನೂ ವಿಶ್ಲೇಷಿಸಿ ಅದರ ಮೂಲ (ಫಂಡಮೆಂಟಲ್) ಹಾಗೂ ಸಂಗತ (ಹಾರ್ಮಾನಿಕ್ಸ್) ಪಡೆಯಬಹುದಾಗಿದೆ.

ನೆಪೋಲಿಯನ್ನನ ಅವಸಾನದೊಂದಿಗೇ ಫೋರ್ಯೇಯದೂ ಕೂಡಿತ್ತೆಂದರೆ ಅತಿಶಯೋಕ್ತಿ ಆಗದು. ಆರ್ಥಿಕವಾಗಿ ಜೀವನ ನಿರ್ವಹಿಸುವುದೇ ದುಸ್ತರವಾಗಿದ್ದ ವೇಳೆ ಮಿತ್ರರ ನೆರವಿನಿಂದಾಗಿ ಫೋರ್ಯೇ ಸಂಖ್ಯಾಶಾಸ್ತ್ರ ಸಂಸ್ಥೆಯ ನಿರ್ದೇಶಕ ಹುದ್ದೆ ಪಡೆದ. ಆದರೆ ಬದುಕಿನ ಕೊನೆಯ ಎಂಟು ವರ್ಷಗಳಲ್ಲಿ ಯಾವುದೇ ಆವಿಷ್ಕಾರವನ್ನೂ ನಡೆಸಲಾಗಲಿಲ್ಲ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* Fourier, J. B. J., 1824, Remarques Générales Sur Les Températures Du Globe Terrestre Et Des Espaces Planétaires., in Annales de Chimie et de Physique, Vol. 27, pp. 136–167 – translation by Burgess (1837).
* Université Joseph Fourier, Grenoble, France 
* Joseph Fourier and the Vuvuzela on MathsBank.co.uk 
* 
* Joseph Fourier – Œuvres complètes, tome 2 Gallican-Math
* 

ವರ್ಗ:ಗಣಿತಜ್ಞರು
ವರ್ಗ:ಭೌತವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲುಬ್ಧಕ

**ಲುಬ್ಧಕ** ಎನ್ನುವುದು ದಕ್ಷಿಣಾಕಾಶದಲ್ಲಿರುವ ಮಹಾಶ್ವಾನ (ಕ್ಯಾನಿಸ್ ಮೇಜರ್) ನಕ್ಷತ್ರಪುಂಜಕ್ಕೆ ಸೇರಿದ ಪ್ರಥಮ ನಕ್ಷತ್ರ (ಸಿರಿಯಸ್; ಆಲ್ಫ ಕ್ಯಾನಿಸ್ ಮೆಜೋರಿಸ್). ವಿಷುವದಂಶ 6ಗಂ 45ಮಿ 8.917ಸೆ; ಘಂಟಾವೃತ್ತಾಂಶ 160 41‘ 06" (ದಕ್ಷಿಣ). ಕಾಂತಿಮಾನ-1.42. ನಿರಪೇಕ್ಷ ಕಾಂತಿಮಾನ +1.43. AO ರೋಹಿತದರ್ಶಕೀಯ ಪ್ರರೂಪದ್ದು. ಸೂರ್ಯನಿಂದ 8.7 ಜ್ಯೋತಿರ್ವರ್ಷ ದೂರದಲ್ಲಿದೆ. ವ್ಯಾಸ ಸೂರ್ಯವ್ಯಾಸದ 2 ಪಟ್ಟು. 

ಸರಾಸರಿ ಉಷ್ಣತೆ 10,0000C. ಗೋಚರ ನಕ್ಷತ್ರಗಳ ಪೈಕಿ ಅತ್ಯಂತ ಪ್ರಕಾಶಮಾನ ನಕ್ಷತ್ರವಿದು.

ಬರಿಯ ಕಣ್ಣಿಗೆ ಇದು ಒಂಟಿ ನಕ್ಷತ್ರದಂತೆ ಕಾಣುವುದಾದರೂ ವಾಸ್ತವವಾಗಿ ಇದೊಂದು ಯಮಳ ನಕ್ಷತ್ರ. ಇದನ್ನು ಪರಿಭ್ರಮಿಸುವ ಚಿಕ್ಕ ನಕ್ಷತ್ರದ (ಶ್ವೇತಕುಬ್ಜ, ಸಿರಿಯಸ್ B) ಪ್ರಕಾಶ ಲುಬ್ಧಕದ 1/10,000 ಪಾಲು ಮಾತ್ರ. ಸಂಗಾತಿಯ ಸಾಂದ್ರತೆ ನೀರಿನ ಸಾಂದ್ರತೆಯ 60,000ರಷ್ಟು. ಆಲ್ವಿನ್ ಗ್ರಾಹಮ್ ಕ್ಲಾರ್ಕ್ (1832-97) ಎಂಬಾತ ತನ್ನ 18.5" ವ್ಯಾಸದ ನೇತ್ರಮಸೂರವನ್ನು ಪರೀಕ್ಷಿಸುತ್ತಿದ್ದಾಗ ಲುಬ್ಧಕದ ಸಂಗಾತಿಯ ಇರವು ಪತ್ತೆಯಾಯಿತು (1862). ಇದಕ್ಕೆ ಮುಂಚೆಯೇ ಜರ್ಮನಿಯ ಖಗೋಳವಿಜ್ಞಾನಿ ಫ್ರೀಡ್ರಿಕ್ ವಿಲ್‌ಹೆಲ್ಮ್ ಬೆಸ್ಸೆಲ್ (1784-1846) ಮತ್ತು ಆವರ್ಸ್ ಎಂಬ ಮತ್ತೊಬ್ಬ ಖಗೋಳವಿಜ್ಞಾನಿ ಲುಬ್ಧಕದ ನೇರಚಲನೆಯಲ್ಲಿಯ ವೈಪರೀತ್ಯಗಳನ್ನು ಅಧ್ಯಯನ ಮಾಡುವಾಗ ಇದರ ಸಂಗಾತಿಯ ಇರವಿನ ಬಗ್ಗೆ ಮುನ್ನುಡಿದಿದ್ದರು. ಗಾತ್ರ ಭೂಮಿಯ ಗಾತ್ರದ 3 ಪಟ್ಟು. ರಾಶಿ ಭೂರಾಶಿಯ 50,000 ಪಟ್ಟು. ಸಾಂದ್ರತೆ ಸೂರ್ಯನ ಸಾಂದ್ರತೆಯ 36,000ರಷ್ಟು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 
* 
* 

ವರ್ಗ:ನಕ್ಷತ್ರಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಾಯಿ ನೇರಳೆ

**ನಾಯಿ ನೇರಳೆ** ಅಥವಾ   ಸಿಜಿಜಿಯಂ ಹೆಮಿಸ್ಪೇರಿಕಮ್ ಎಂಬುದು ಮಿರ್ಟಾಸಿಯ ಕುಟುಂಬದಲ್ಲಿ ಹೂಬಿಡುವ ಸಸ್ಯ ಜಾತಿಯಾಗಿದ್ದು, ಇದನ್ನು ಸಾಮಾನ್ಯವಾಗಿ ಅರ್ಧಗೋಳದ ಗುಲಾಬಿ-ಸೇಬು ಎಂದು ಕರೆಯಲಾಗುತ್ತದೆ. ಇದನ್ನು ಟೀಲ್-ನವಲ್, **ವೆಲ್ಲನಾರಾ**, ವೆಲ್ಲೈ-ನವಲ್., **ಗೋಲ್ಜಾಂಬ್**, ವೆನ್ನವಲ್, **ರೆಡಿ ಜಂಬುಲ್**, ಮಕ್ಕಿ ನೇರಾಲೆ, ಪಯಂಜವಲ್, **ವೆಂಜಾರ**, **ವೆಲ್ಲಂಜಾರ**, **ವೆನ್-ನ್ಯಾರಾ**, ವೆಂಜರ, ಥೊಲ್ಂಜವಲ್, ವೇನ್ಯಾರಾ ಮತ್ತು ಕಾಡು ಪನ್ನೆರೆಳೆ ಎಂದೂ ಕರೆಯಲಾಗುತ್ತದೆ.

## ವಿವರಣೆ 
*ನಾಯಿ ನೇರಳೆ ೨೦* ಮೀಟರ್ (೬೬ ಅಡಿ) ಎತ್ತರದ ಮಧ್ಯಮ ಗಾತ್ರದ ಮರವಾಗಿದೆ. ಇದರ ತೊಗಟೆ ನಯವಾದ, ಬೂದುಬಣ್ಣದ ಕಂದು ಮತ್ತು ಬ್ಲೇಸ್ ಕ್ರೀಮ್ ಬಣ್ಣದಲ್ಲಿರುತ್ತದೆ. ಶಾಖೆಗಳು ಮತ್ತು ರೆಂಬೆಗಳು ತೆರೆಟ್ ಮತ್ತು ಹೊಳಪು ಹೊಂದಿವೆ.. ಎಲೆಗಳು ಸರಳ, ವಿರುದ್ಧ ಮತ್ತು ಕೊಳೆಯುವವು. ತೊಟ್ಟು 0.5-1.5 ಸೆಂಟಿಮೀಟರ್ (ID2) ಉದ್ದವಾಗಿದೆ, ಕಾಲುವೆ ಆಕಾರದಲ್ಲಿದೆ. ದಳದ ತುದಿಯು ಸ್ವಲ್ಪ ತೀವ್ರವಾಗಿರುತ್ತದೆ. ಹಣ್ಣುಗಳು ಕೆನೆಕ್ಸ್ ಹಾಲೆಗಳ ಕಿರೀಟವನ್ನು ಹೊಂದಿರುವ ನೇರಳೆ ಬೆರ್ರಿಗಳಾಗಿವೆ. ಹೂಬಿಡುವ ಮತ್ತು ಹಣ್ಣಿನ ಋತು ಮಾರ್ಚ್ನಿಂದ ಜೂನ್ ವರೆಗೆ ಇರುತ್ತದೆ.[1]

## ಉಪಯೋಗಗಳು 
ಇದನ್ನು ಜಾನಪದ ಔಷಧ ಬಳಸಲಾಗುತ್ತದೆ.

## ಗ್ಯಾಲರಿ 

ಚಿತ್ರ:Syzygium_hemisphericum_11.jpg
ಚಿತ್ರ:Syzygium_hemisphericum_01.jpg
ಚಿತ್ರ:Syzygium_hemisphericum_06.jpg
ಚಿತ್ರ:Syzygium_hemisphericum_04.jpg
ಚಿತ್ರ:Syzygium_hemisphericum_03.jpg
ಚಿತ್ರ:Syzygium_hemisphericum_14.jpg

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಮರಗಳು
ವರ್ಗ:ಕರ್ನಾಟಕದ ಸಸ್ಯಗಳು
ರಯ್ಯನ್ ಪಠಾಣ್

**ರಯ್ಯನ್ ಪಠಾಣ್** (ಜನನ ೬ ಡಿಸೆಂಬರ್ ೧೯೯೧) ಒಬ್ಬ ಕೆನಡಾದ ಕ್ರಿಕೆಟಿಗ. ಅವರು ೨೦೧೩ ರಲ್ಲಿ ಕೆನಡಾ ರಾಷ್ಟ್ರೀಯ ಕ್ರಿಕೆಟ್ ತಂಡಕ್ಕೆ ಪಾದಾರ್ಪಣೆ ಮಾಡಿದರು. ಅವರು ಬಲಗೈ ಬ್ಯಾಟ್ಸ್‌ಮನ್ ಮತ್ತು ಬಲಗೈ ವೇಗದ ಮಧ್ಯಮ ಬೌಲರ್ ಆಗಿ ಆಡುತ್ತಾರೆ.

ಪಠಾಣ್ ಟೊರೊಂಟೊ ನಲ್ಲಿ ಜನಿಸಿದರು. ಅವರು ಐರ್ಲೆಂಡ್‌ನಲ್ಲಿ ನಡೆದ 2011 ಅಂಡರ್-19 ಕ್ರಿಕೆಟ್ ವಿಶ್ವಕಪ್ ಕ್ವಾಲಿಫೈಯರ್ ನಲ್ಲಿ ಕೆನಡಾ ಅಂಡರ್-19s ಅನ್ನು ಪ್ರತಿನಿಧಿಸಿದರು.

ಪಠಾಣ್ ಮಾರ್ಚ್ 2013 ರಲ್ಲಿ ಕೀನ್ಯಾ ವಿರುದ್ಧ ತಮ್ಮ ಅಂತಾರಾಷ್ಟ್ರೀಯ ಏಕದಿನ ಪಂದ್ಯ (ODI) ಪಾದಾರ್ಪಣೆ ಮಾಡಿದರು.

ಅಕ್ಟೋಬರ್ ೨೦೨೧ ರಲ್ಲಿ, ಆಂಟಿಗುವಾದಲ್ಲಿ ನಡೆದ ೨೦೨೧ ಐಸಿಸಿ ಪುರುಷರ ಟಿ೨೦ ವಿಶ್ವ ಕಪ್ ಅಮೇರಿಕಾಸ್ ಕ್ವಾಲಿಫೈಯರ್ ಪಂದ್ಯಾವಳಿಗಾಗಿ ಕೆನಡಾದ ಟ್ವೆಂಟಿ೨೦ ಇಂಟರ್ನ್ಯಾಷನಲ್ (T20I) ತಂಡದಲ್ಲಿ ಅವರನ್ನು ಹೆಸರಿಸಲಾಯಿತು. ಅವರು ೭ ನವೆಂಬರ್ ೨೦೨೧ ರಂದು ಕೆನಡಾ ಪರ ಬಹಾಮಾಸ್ ವಿರುದ್ಧ T20I ಪಾದಾರ್ಪಣೆ ಮಾಡಿದರು.

## ಉಲ್ಲೇಖಗಳು
ಜೋಸೆಫ್ ಲೂಯಿ ಲಗ್ರಾಂಜ್

thumb
**ಜೋಸೆಫ್ ಲೂಯಿ ಲಗ್ರಾಂಜ್** (1736-1813) ಒಬ್ಬ ಫ್ರೆಂಚ್ ಗಣಿತವಿದ. ಗಣಿತದ ಒಂದು ಪ್ರಮುಖ ವಿಷಯ ಕ್ಯಾಲ್ಕ್ಯುಲಸ್ ಆಫ್ ವೇರಿಯೇಷನ್ಸ್‌ನ ನಿರ್ಮಾಪಕರಲ್ಲೊಬ್ಬ. ಸಮಕಾಲೀನ ಗಣಿತ ಪ್ರಭೃತಿ ಲೆನಾರ್ಡ್ ಆಯ್ಲರ್ (1707-83) ಇನ್ನೊಬ್ಬ ನಿರ್ಮಾಪಕ.

## ಜೀವನ 
ಈತ ತನ್ನ ಇಪ್ಪತ್ತನೆಯ ವಯಸ್ಸಿಗೆ ಮೊದಲೇ ಇಟಲಿಯ ಟ್ಯೂರಿನ್ ನಗರದ ಆರ್ಟಿಲರಿ ಸ್ಕೂಲ್‌ನಲ್ಲಿ ಗಣಿತ ಪ್ರಾಧ್ಯಾಪಕನಾದ. ಮುಂದೆ ಬರ್ಲಿನ್ ಅಕೆಡಮಿಯಲ್ಲಿ ಆಯ್ಲರನ ಉತ್ತರಾಧಿಕಾರಿಯಾಗಿ ನೇಮಕಗೊಂಡ. 1786 ರಿಂದ ಪ್ಯಾರಿಸ್ ನಗರದಲ್ಲಿದ್ದು ಫ್ರೆಂಚ್ ಕ್ರಾಂತಿಯ ಅನಂತರದ  ದಿನಗಳಲ್ಲಿ ಆಗ ತಾನೇ ಸ್ಥಾಪಿತವಾಗಿದ್ದ ಎಕೋಲೇ ನಾರ್ಮಾಲೆ ಮತ್ತು ಎಕೋಲೇ ಪಾಲಿಟೆಕ್ನಿಕ್ ಸಂಸ್ಥೆಗಳಲ್ಲಿ ಬೋಧಿಸಿದ. ಗಣಿತದ ಅತಿ ಮುಖ್ಯ ಅಂಗ ವಿಶ್ಲೇಷಣ ಗಣಿತದ (ಮ್ಯಾಥಮ್ಯಾಟಿಕಲ್ ಅನ್ಯಾಲಿಸಿಸ್) ಬೆಳೆವಣಿಗೆ 19ನೆಯ ಶತಮಾನದ ಪೂರ್ವಾರ್ಧದಲ್ಲಾಯಿತು. ಭದ್ರ ಬುನಾದಿ ಒದಗಿಸಿದ್ದು ಲಗ್ರಾಂಜ್‌ನ ಸಾಧನೆಗಳೇ. ಹೀಗೆ ಈತ ವಿಶ್ಲೇಷಣ ಗಣಿತದ ಪ್ರಮುಖ ಕರ್ತೃಗಳಲ್ಲಿ ಒಬ್ಬ. ಅನ್ವಿತ ಗಣಿತದ ಅಂಗ ವಿಶ್ಲೇಷಣ ಗತಿವಿಜ್ಞಾನ (ಅನಲಿಟಿಕಲ್ ಡೈನಮಿಕ್ಸ್) ಎಂಬ ವಿಷಯದಲ್ಲಿ ಬೇಸಿಕ್ ಇಕ್ವೇಷನ್ಸ್ ಆಫ್ ಮೋಷನ್ಸ್ ಎಂಬವು ಬಲು ಮುಖ್ಯವಾದವು. ಚಲಿಸುವ ವಸ್ತುಗಳ (ಉದಾ. ಗ್ರಹಗಳ) ಸ್ಥಿತಿಗಳನ್ನು ಗುರುತಿಸುವುದಕ್ಕೆ ಬೇಕಾದ ಸಮೀಕರಣಗಳಿವು. ಇವನ್ನು ಚಲನೆಯ ಲಗ್ರಾಂಜಿಯನ್ ಸಮೀಕರಣಗಳು (ಲಗ್ರಾಂಜಿಯನ್ ಇಕ್ವೇಷನ್ಸ್ ಆಫ್ ಮೋಷನ್) ಎಂದು ಕರೆಯುತ್ತಾರೆ. ‘ಲಗ್ರಾಂಜಿಯನ್ ಗತಿವಿಜ್ಞಾನ’ (Lagrangian dynamics) ಹೆಸರಿನ ಒಂದು ವಿಭಾಗವಿದೆ. ಈತ ಬರೆದ ಗ್ರಂಥಗಳಲ್ಲಿ ಅನಲಿಟಿಕಲ್ ಮೆಕ್ಯಾನಿಕ್ಸ್ ಎಂಬುದು ಪ್ರಮುಖವಾದುದು. ಈ ಗ್ರಂಥದಲ್ಲಿ ಕಲನಶಾಸ್ತ್ರವನ್ನು ಅನ್ವಯಿಸಿ ಯಂತ್ರವಿಜ್ಞಾನವನ್ನು ವ್ಯವಸ್ಥಿತ ರೀತಿಯಲ್ಲಿ ಬೆಳೆಸುತ್ತ ಹೋಗಿದೆ. ಇದರಲ್ಲಿ ಚಿತ್ರಗಳೇ ಇಲ್ಲ. ಈ ಪುಸ್ತಕದಲ್ಲಿ ಎಲ್ಲ ವಿಷಯಗಳನ್ನೂ ಸಮೀಕರಣಗಳ ಮೂಲಕವೇ ವಿಶ್ಲೇಷಿಸಲಾಗಿದೆ.

## ಮರಣ 
ಈತ 1813ರಲ್ಲಿ ನಿಧನನಾದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
alt="Œuvres De Lagrange," volume III (1869)|thumb|207x207px|"Œuvres De Lagrange," volume III (1869)

* 
* 
* Lagrange, Joseph Louis de: The Encyclopedia of Astrobiology, Astronomy and Space Flight
* 
* 
* The Founders of Classical Mechanics: Joseph Louis Lagrange
* The Lagrange Points
* Derivation of Lagrange's result (not Lagrange's method)
* Lagrange's works (in French) Oeuvres de Lagrange, edited by Joseph Alfred Serret, Paris 1867, digitized by Göttinger Digitalisierungszentrum (Mécanique analytique is in volumes 11 and 12.)
* Joseph Louis de Lagrange – Œuvres complètes Gallica-Math
* Inventaire chronologique de l'œuvre de Lagrange Persee
* 
* 
* *Mécanique analytique* (Paris, 1811-15)

ವರ್ಗ:ಗಣಿತಜ್ಞರು
ವರ್ಗ:ವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟೊಯೋಟಾ

thumb|right|200px|ಟೊಯೋಟಾ
**ಟೊಯೋಟಾ** (トヨタ,Toyota) ಜಪಾನ್‌ನ ಐಚಿ, ಟೊಯೋಟಾ ನಗರದಲ್ಲಿ ಪ್ರಧಾನ ಕಛೇರಿಯನ್ನು ಹೊಂದಿರುವ ಜಪಾನೀಸ್ ಬಹುರಾಷ್ಟ್ರೀಯ ವಾಹನ ತಯಾರಕ ಸಂಸ್ಥೆಯಾಗಿದ್ದು, ಇದನ್ನು ಕಿಚಿರೊ ಟೊಯೋಡಾ ಸ್ಥಾಪಿಸಿದರು ಮತ್ತು ಇದನ್ನು ಆಗಸ್ಟ್ ೨೮, ೧೯೩೭ ರಂದು ಸ್ಥಾಪಿಸಲಾಯಿತು. ಟೊಯೋಟಾವು ಪ್ರತಿ ವರ್ಷ ಸುಮಾರು ೧೦	 ಮಿಲಿಯನ್ ವಾಹನಗಳನ್ನು ಉತ್ಪಾದಿಸುತ್ತದೆ.
೧೯೯೭ ರಲ್ಲಿ ಮೂಲ ಟೊಯೋಟಾ ಪ್ರಿಯಸ್‌ನ ಪರಿಚಯದೊಂದಿಗೆ ಹೆಚ್ಚು ಇಂಧನ-ಸಮರ್ಥ ಹೈಬ್ರಿಡ್ ಎಲೆಕ್ಟ್ರಿಕ್ ವಾಹನಗಳ ಅಭಿವೃದ್ಧಿ ಮತ್ತು ಮಾರಾಟದಲ್ಲಿ ಟೊಯೋಟಾ ಮುಂಚೂಣಿಯಲ್ಲಿದೆ. ಕಂಪನಿಯು ಎಲ್ಲಾ-ಎಲೆಕ್ಟ್ರಿಕ್ ವಾಹನಗಳನ್ನು ಅಳವಡಿಸಿಕೊಳ್ಳಲು ನಿಧಾನವಾಗಿದೆ ಎಂದು ಟೀಕಿಸಲಾಗಿದೆ, ಬದಲಿಗೆ ಟೊಯೋಟಾ ಮಿರಾಯ್ ನಂತಹ ಹೈಡ್ರೋಜನ್ ಇಂಧನ ಸೆಲ್ ವಾಹನಗಳ ಅಭಿವೃದ್ಧಿಯ ಮೇಲೆ ಕೇಂದ್ರೀಕರಿಸಿದೆ, ಇದು ಹೆಚ್ಚು ದುಬಾರಿಯಾಗಿದೆ ಮತ್ತು ಅಳವಡಿಕೆಯ ವಿಷಯದಲ್ಲಿ ಎಲೆಕ್ಟ್ರಿಕ್ ಬ್ಯಾಟರಿಗಳಿಗಿಂತ ಹಿಂದೆ ಬಿದ್ದಿದೆ.
ಟೊಯೋಟಾ ಲಂಡನ್ ಸ್ಟಾಕ್ ಎಕ್ಸ್ಚೇಂಜ್, ನಗೋಯಾ ಸ್ಟಾಕ್ ಎಕ್ಸ್ಚೇಂಜ್, ನ್ಯೂಯಾರ್ಕ್ ಸ್ಟಾಕ್ ಎಕ್ಸ್ಚೇಂಜ್ ಮತ್ತು ಟೋಕಿಯೋ ಸ್ಟಾಕ್ ಎಕ್ಸ್ಚೇಂಜ್ನಲ್ಲಿ ಪಟ್ಟಿಮಾಡಲ್ಪಟ್ಟಿದೆ, ಅಲ್ಲಿ ಅದರ ಸ್ಟಾಕ್ ನಿಕ್ಕಿ ೨೨೫ ಮತ್ತು TOPIX Core30 ಸೂಚ್ಯಂಕಗಳ ಒಂದು ಅಂಶವಾಗಿದೆ.

## ಹೊರಗಿನ ಸಂಪರ್ಕಗಳು 
* ಅಧಿಕೃತ ಸೈಟ್

ವರ್ಗ:ಜಪಾನ್
ಜೆರೆಮಿ ಗಾರ್ಡನ್

**ಜೆರೆಮಿ ಗಾರ್ಡನ್** (ಜನನ ೨೦ ಜನವರಿ ೧೯೮೭) ಕೆನಡಾದ ಅಂತಾರಾಷ್ಟ್ರೀಯ ಕ್ರಿಕೆಟಿಗ. ಅವರು ೨೦೧೨ ರಿಂದ ಕೆನಡಾ ರಾಷ್ಟ್ರೀಯ ಕ್ರಿಕೆಟ್ ತಂಡದಲ್ಲಿ ಬಲಗೈ ವೇಗದ ಬೌಲರ್ ಆಗಿ ಆಡಿದ್ದಾರೆ. ಅವರು ಗಯಾನಾದಲ್ಲಿ ಜನಿಸಿದರು ಮತ್ತು ಕೆನಡಾಕ್ಕೆ ವಲಸೆ ಹೋಗುವ ಮೊದಲು ಗಯಾನಾ ರಾಷ್ಟ್ರೀಯ ಕ್ರಿಕೆಟ್ ತಂಡವನ್ನು ಪ್ರತಿನಿಧಿಸಿದರು.

## ಅಂತರರಾಷ್ಟ್ರೀಯ ವೃತ್ತಿಜೀವನ 
ಗಾರ್ಡನ್ ೨೦೦೫ ಮತ್ತು ೨೦೦೬ ರಲ್ಲಿ ಗಯಾನಾ ಪರವಾಗಿ ೧೯ ವರ್ಷದೊಳಗಿನವರ ಮಟ್ಟದಲ್ಲಿ ಆಡಿದರು  ಅವರು ಜನವರಿ ೨೦೦೭ ರಲ್ಲಿ ಲೀವರ್ಡ್ ಐಲ್ಯಾಂಡ್ಸ್ ವಿರುದ್ಧ ಗಯಾನಾಗೆ ತಮ್ಮ ಹಿರಿಯ ಪ್ರಥಮ-ದರ್ಜೆಯ ಚೊಚ್ಚಲ ಪಂದ್ಯವನ್ನು ಆಡಿದರು ಮತ್ತು ಗಯಾನಾಕ್ಕಾಗಿ ಎರಡು ಹಿರಿಯ ಪಂದ್ಯಗಳನ್ನು ಆಡಿದರು.

ಮಾರ್ಚ್ ೨೦೨೩ ರಲ್ಲಿ, ಅವರು ೨೦೨೩ ಕ್ರಿಕೆಟ್ ವಿಶ್ವಕಪ್ ಕ್ವಾಲಿಫೈಯರ್ ಪ್ಲೇ-ಆಫ್‌ಗಾಗಿ ಕೆನಡಾದ ತಂಡದಲ್ಲಿ ಹೆಸರಿಸಲ್ಪಟ್ಟರು. ೫ ಏಪ್ರಿಲ್ ೨೦೨೩ ರಂದು, ಅವರು ODIಗಳಲ್ಲಿ ತಮ್ಮ ಚೊಚ್ಚಲ ಐದು ವಿಕೆಟ್ಗಳ​ ಗಳಿಕೆ ಪಡೆದರು, ಅವರ ತಂಡವು ಪಪುವಾ ನ್ಯೂ ಗಿನಿಯಾವನ್ನು 90 ರನ್‌ಗಳಿಂದ ಸೋಲಿಸಲು ಸಹಾಯ ಮಾಡಿದರು.

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು